"TAK BOLEH CERITA LEBIH LANJUT... DIA ABANG SAYA" - ZETTY JAWAB ISU BERPELUKAN DENGAN LAN

Baru-baru ini, timbul sebuah video yang memperlihatkan aksi mesra peserta rookie program Vokal Mania iaitu Zetty Rashid dengan penyanyi Lan Solo berpelukan.

Aksi tersebut telah mengundang kritikan netizen di laman sosial. Rata-rata netizen menyifatkan aksi mesra Lan dan Zetty yang ditunjukkan di laman sosial itu sebagai tidak manis.

Bagaimanapun, Zetty, 26, menegaskan penyanyi lagu 'Berpisah Tanpa Rela' itu sememangnya abangnya namun enggan berkongsi lebih lanjut kerana beranggapan ia sesuatu yang terlalu privasi.

"Setakat ini, apa yang saya boleh jelaskan kami memang abang dan adik. Tapi saya tak boleh nak bercerita lebih lanjut lagi mengenai hubungan kami.

Klik untuk gambar besar

"Bukan saya tak nak kongsikan tapi ada benda yang melibatkan keluarga ini perlu disimpan dan menjadi privasi antara kami. Untuk saya dan abang Lan, kami tak ada masalah atau isu yang besar. Biarlah orang luar tahu dia abang saya dan saya adik dia," kata Zetty.

Video dan beberapa foto yang dimuat naik Zetty dan Lan berpelukan di Instagram masing-masing mendapat perhatian netizen yang keliru dengan hubungan mereka. Aksi tersebut dirakam selepas mereka selesai membuat persembahan di pentas Vokal Mania yang berlangsung pada malam, Ahad.

Dalam pada itu, Zetty yang juga seorang penyanyi memberitahu dia dan Lan sudah menjangkakan netizen akan membuat spekulasi terhadap mereka.

Menurut penyanyi lagu 'Terpulanglah' ini, isteri kepada Lan iaitu Nur Sheila Hassim juga sudah mengetahui hubungan mereka berdua sebelum menjadi isteri penyanyi itu lagi.

"Sebenarnya saya dan abang Lan dah dapat agak netizen mesti akan buat spekulasi. Tapi tak apa, kami tak kisah sekiranya mereka nak fikir yang bukan-bukan.

"Sebab kalau kita jelaskan pun, mereka tetap akan persoalkan semula dan ada saja yang tak kena. Tapi sebenarnya kalau kaji betul-betul, mesti kenal kami adik-beradik.

"Ada yang memang kenal saya, mereka tak bercakap apa-apa sebab tahu pertalian kami. Malah, isteri abang Lan pun tahu siapa saya sebelum mereka berkahwin," ujarnya.

www.myartis.com / Sumber & foto: mStar, Instagram Lan Solo & Zetty Rashid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN KECAM WAK DOYOK, FIZO OMAR PROMOSI FOREX, MINTA BERTAUBAT

Nama Wak Doyok dan Fizo Omar ketika ini hangat diperkatakan selepas baru-baru ini tular perkongsian seorang pengguna Twitter yang mempersoalkan tindakan kedua selebriti itu sehingga sanggup mengambil kerja mempromosikan forex trading apabila dilantik menjadi duta OctaFX.

Malah, pengguna itu turut mempertikaikan bayaran yang diterima serta bertanyakan adakah mereka sudah terlalu terdesak hingga mengambil kerja iklan berkenaan. Katanya lagi wang yang diperoleh melalui promosi tersebut juga adalah daripada sumber yang haram serta meminta supaya bertaqwa kepada Allah.

Perkongsian pengguna itu mendapat pelbagai reaksi daripada netizen yang turut kurang senang melihat iklan mereka yang sering muncul di saluran YouTube.

Untuk makluman, pelaburan tukaran mata wang asing atau forex disahkan haram kerana ia melibatkan harta ribawi iaitu mata wang dan mengandungi unsur-unsur riba. Bagaimanapun, masih ada dikalangan mereka yang beragama Islam terlibat dalam dunia Forex.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 FOTO: 'KEMBALI MUNCUL' - SHAHIR RAI BIRTHDAY ENGKU ALEESYA

Semua mengetahui mengenai penyanyi Shahir Zawawi, 30, yang 'menghilang' lagi daripada rada dunia hiburan tanah air setelah terpalit beberapa kontroversi hangat selepas pentas akhir AF Megastar berlalu pada Oktober tahun lalu.

Laman sosial rasminya juga yang diletakkan dalam mode 'private' hampir enam bulan tidak aktif yang mana ia terus menimbulkan tanda tanya kemanakah dia 'menghilang'?

Malah artis yang dikaitkan dengannya iaitu primadona Erra Fazira, 44, juga enggan memberi sebarang komen mengenai sejauh manakah hubungan mereka itu.

Namun teka-teki kemana 'menghilangnya' Shahir terjawab apabila dia muncul pada majlis ulangtahun kelahiran ke-9 Engku Aleesya iaitu puteri Erra yang lahir pada 30 Mac 2009.

Majlis berkenaan diadakan beberapa hari lalu di sebuah restoran Jepun iaitu Shinnihon di Desa Sri Hartamas, Damansara.

Klik untuk gambar besar

Dalam perkongsian gambar di Instagram milik sahabat Erra yang juga bekas wartawan hiburan iaitu Intan Zabidin, kelihatan beberapa keping gambar menampakkan kelibat Shahir yang duduk bersebelahan Erra bersama teman-teman lain.

Kemunculan gambar itu sedikit sebanyak melenyapkan teka-teki kehilangan pemuda itu selama ini selain membuktikan pasangan berkenaan masih lagi berhubung.

Biarpun majlis berkenaan dibuat pada saat-saat akhir namun Erra berpuas hati dengan konsep dan dekorasi yang diilhamkan oleh Riesya Mail.

Semoga hubungan Erra dan Shahir terus bersemi namun lebih indah jika ia dinokhtahkan dengan ikatan perkahwinan jika benar mereka bercinta.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AKUI RAPAT DENGAN 'MR DOCTOR' - SOPHIA ALBARAKBAH MINTA SEMUA PIHAK 'MOVE ON' DENGAN KISAH LAMA: "DIALAH YANG ADA DISISI SAYA KETIKA BERDEPAN KONTROVERSI..."

Semua sedia maklum mengenai pelakon yang sebelum ini hangat diperkatakan iaitu Sophia Albarakbah.

Pelakon sensasi itu mengakui dia kini sedang dilamun cinta dengan jejaka digelar sebagai 'Mr Doctor'.

Jelas Sophia, kekasihnya itu sentiasa memberikan semangat kepadanya ketika dia berdepan kontroversi dituduh penyondol rumah tangga pasangan selebriti Aliff Aziz & Bella Astillah.

"Saya tak gemar berkongsi hal peribadi, kalau sudah berkahwin nanti saya kan kongsi kepada semua... tapi orang yang rapat dengan saya tahu siapa jejaka tersebut.

"Buat masa sekarang cukupkan dia dikenali sebagai 'Mr Doctor' dan dialah yang ada disisi saya ketika berdepan kontroversi sebelum ini. Dia membuatkan saya jadi lebih kuat," ujarnya.

Klik untuk gambar besar

Dalam pada itu, Sophia berkata, tidak mahu membangkitkan kontroversi melanda dirinya dan meminta semua 'move on' daripada isu berkenaan apatah lagi penggambaran drama lakonan mereka 'Ku Akad Kau Dengan Bismillah' sudah pun selesai.

"Saya rasa cerita ini sudah lama dan semua orang patut 'move on'. Kami pun sudah selesai menjalani penggambaran. Cukuplah hanya orang-orang terlibat sahaja tahu.

"Soal hubungan saya dengan Bella pun, saya rasa tidak perlu beritahu. Kami berada dalam industri sama, jadi kalau ke mana-mana pun pasti akan terserempak.

"Di lokasi saya dan Aliff sangat profesional. Takkanlah disebabkan isu ini kami hendak kecewakan produksi yang telah bekerja keras untuk drama ini," katanya.

Tambah Sophia lagi, dia menghormati keputusan Aliff yang sebelum ini memberitahu tidak mahu bergandingan dengannya lagi.

"Soal berlakon sama dengan Aliff kenalah tanya kepadanya sebab dia yang berkata demikian. Saya hormat keputusan tersebut.

"Memang sakit apabila ramai yang bercakap tentang hal ini. Tambah lagi ketika itu saya masih dalam proses penggambaran. Tetapi semua orang ada hak untuk bercakap.

"Saya tidak boleh marah atau berkecil hati kerana yang memberi komen pun tidak tahu cerita sebenar," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKAN SEORANG PELAWAK UNTUK MENJURI..." - UQASHA AKUI TERUJA JADI JURI MLM 2021

"Assalamualaikum.. Firstly Qasha (Uqasha) nak ucapkan ribuan terima kasih kerana telah memilih dan memberi kepercayaan pada Qasha untuk menggalas tugas sebagai juri tetap untuk program yang cukup hebat ni.. Bertahun-tahun Qasha memang pengikut setia Maharaja Lawak. Tak pernah miss because I enjoy the show and rasa sangat terhibur dengan peserta-perserta yang hebat-hebat belaka..

"This year I'm one of the juries.. I'm super excited dan can't wait to see all of our contestants berikan yang terbaik. Dan Qasha bukan seorang pelawak untuk menjuri atau mengkritik tentang melawak yang bukan dalam bidang Qasha tapi sebagai mata-mata penonton dan sebagai seorang pelakon, Qasha nak terhibur and gelak dengan pelawak-pelawak otai kita.

"Kalau kelakar kita gelak," itulah kata pelakon Uqasha Senrose yang mengakui tidak mempunyai pengalaman dalam bidang lawak apatah lagi penjurian, namun dia tetap teruja menggalas tanggungjawab baharu yang diberikan kepadanya iaitu sebagai salah seorang juri tetap Maharaja Lawak Mega 2021 (MLM 2021).

Klik untuk gambar besar

Apabila dilantik menjadi salah seorang juri tetap dalam MLM 2021, tunang kepada pelakon Kamal Adli itu berkata, dia sangat teruja dan tidak sabar untuk melihat persembahan yang disampaikan oleh semua peserta.

Selain Uqasha atau nama lengkapnya Nik Zaris Uqasha Nik Sen, 29, juri MLM 2021 turut menampilkan Datuk Rosyam Nor sebagai ketua juri serta penyanyi, Noh Salleh dan Diana Danielle.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA TIADA SOP DI PESTA DURIAN - JAMAL ABDILLAH DIPANGGIL POLIS

"Betul itu adalah saya, jadi saya nak mohon maaf kepada semua kerana terleka.

"Sebenarnya saya ke sana kerana urusan untuk dapatkan baja untuk kolam ikan.

"Lepas itu kawan-kawan yang ada dusun durian ajak saya makan durian, saya ikut la. Orang jemput makan takkan saya nak tolak… hanya singgah sekejap je," ujar penyanyi Jamal Abdillah mengenai dakwaan yang tular mendakwa dia melanggar SOP gara-gara makan durian.

"Kebetulan tempat tu ada set karaoke, sambil makan… saya menyanyi.

"Sebelum tu saya pakai pelitup muka tapi apabila nak makan dan nyanyi, saya letak tepi," dakwanya dipetik sebagai berkata.

Sementara itu, Ketua Polis Daerah Tapah, Superintendan Wan Azharuddin Wan Ismail berkata, pada jam 2 petang hari ini, polis mengesan penularan gambar majlis sosial itu di Facebook (FB).

Klik untuk gambar besar

Katanya, majlis berkenaan membabitkan selebriti tempatan dan beberapa individu di sebuah ladang sekali gus melanggar prosedur operasi standard (SOP) Perintah Kawalan Pergerakan (PKP) 3.0.

"Melalui gambar tular itu, mereka tidak ada penjarakan sosial dan ada juga tidak memakai pelitup muka.

"Gambar berkenaan dipercayai dirakam pada 24 Jun lalu oleh individu yang turut serta dalam majlis terbabit," katanya dalam satu kenyataan media, hari ini.

Wan Azharuddin berkata, ahli perniagaan tempatan dan beberapa penduduk kampung turut hadir dalam jamuan itu sambil berkaraoke.

Katanya, polis menjalankan siasatan mengikut Peraturan 17 (1) Peraturan-Peraturan Pencegahan dan Pengawalan Penyakit Berjangkit 2021 serta Seksyen 269 Kanun Keseksaan dan Seksyen 233 Akta Komunikasi Multimedia 1998.

“Semua individu terbabit akan dipanggil dalam tempoh terdekat untuk diambil keterangan bagi membantu siasatan.

“Polis ingin menasihatkan orang ramai supaya tidak menganjurkan sebarang bentuk majlis atau perhimpunan sepanjang tempoh PKP 3.0 dan sentiasa mematuhi SOP yang dikeluarkan oleh Majlis Keselamatan Negara (MKN),” tambahnya.

TERKINI:

Polis sudah mengambil keterangan Datuk Jamal Abdillah berhubung kes pelanggaran prosedur operasi standard (SOP) Perintah Kawalan Pergerakan (PKP) 3.0 dalam satu majlis sosial di sebuah ladang di Kampung Poh, Bidor pada Khamis lalu.

Penyanyi berusia 62 tahun itu tiba di pekarangan Ibu Pejabat Polis Daerah (IPD) Tapah pada jam 1.30 petang pada Ahad untuk membantu siasatan.

"Selain dua selebriti, kita juga telah memanggil enam individu lain termasuk penganjur untuk diambil keterangan.
"Keenam-enam individu tersebut hadir untuk siasatan," katanya ketika dihubungi media.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERINTAH INJUKSI DIBUAT SYAMSUL DITOLAK MAHKMAH - PUTERI SARAH ENGGAN BUANG MASA, MAHU TERBANG TINGGI

Mahkamah Tinggi Syariah Shah Alam pagi semalam telah menolak permohonan pengarah sensasi, Syamsul Yusof untuk melanjutkan perintah injunksi terhadap Puteri Sarah Liyana, bagi menghalang isteri pertamanya itu daripada mengeluarkan kenyataan berhubung pergolakan rumah tangga mereka di media sosial.

Hakim Syarie, Abdul Halim Abdullah memerintahkan agar kes itu didengar secara inter-parte (kedua-dua pihak), namun Syamsul tidak hadir pada sebutan pertama kes itu semalam.

Abdul halim turut membenarkan Puteri Sarah selaku defendan kes itu untuk memfailkan jawapan terhadap injunksi ex-parte dan kes akan disambung semula pada 8 Jun depan.

Klik untuk gambar besar

Difahamkan, Syamsul juga perlu membuat permohonan bary sekiranya ingin melanjutkan perintah injunksi terhadap Puteri Sarah yang bakal berakhir pada 27 Mei ini.

Injuksi berkenaan difailkan oleh Syamsul pada 24 April lalu sebelum mahkamah meluluskan permohonan sehari kemudian.

Sementara itu, Puteri Sarah menjelaskan, dia tidak mahu lagi bercakap mengenai suaminya itu serta hal berkenaan rumah tangganya, selain tidak mahu membuang masa lagi dan mahu 'move on' sahaja selepas ini.

"Saya dah tak mahu bercakap fasal dia, saya nak move on. Hari terakhir puasa adalah video terakhir saya mengenai dia. Saya sudah cakap semua di dalam video berkenaan.

"Saya doakan yang terbaik. Itu saja yang harapkan setiap kali. Sebenarnya saya sudah tak nak komen pasal itu lagi. Saya tak nak buang masa dah.

"Saya nak terbang tinggi. Saya memang nak bagi diri sibuk. Itu yang saya nak fokus sekarang. Saya sudah terlalu lama buang masa. Saya nak 'move on'," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALLY DAN FARAH NIKAH DI MASJID KRISTAL

Lintas langsung yang dilakukan oleh Malaysia Hari Ini (MHI) TV3, di Masjid Kristal, Kuala Terengganu sebelum bermulanya pernikahan Ally Iskandar dan Farah Lee pada jam 9.30 pagi nanti terselit kelucuan apabila kamera 'terfokus' Ally yang hanya memakai kain.

"Ehhh... pakai kain ke ni?" Tanya salah seorang pengacara MHI.

"Ohhh belum lagi, ni hanya untuk live MHI je... lepas ni saya akan bertukar pakaian" ujar Ally tersipu malu.

Menjawab soalan lain yang diajukan, Ally meminta maaf pada semua kerana mengadakan majlis pernikahan secara sederhana sahaja dan tidak besar-besaran. Ally juga mengucapkan terima kasih kepada pihak yang telah menghantar ucapan tahniah pada mereka melalui facebook, twitter dan sebagainya.

UPDATE... klik untuk imej besar

"Saya mohon doa semua agar majlis ini berjalan dengan lancar. Nampaknya cuacapun baik dan minta-minta semua yang kami atur dirahmati Allah.

"Majlis akad nikah akan berlangsung pukul 9.30 pagi... dan saya ada masa 20 minit untuk menghafal. InsyaAllah, ramai yang mengharapkan saya akad nikah sekali lafaz sahaja dan itulah yang mahu lakukan.

"Akad tu memang tiada masalah... cuma protokol tu yang mencemaskan," ujar Ally berseloroh.

Seterusnya Ally memberitahu, selepas akad nikah dia akan menunaikan solat Jumaat di Masjid Kristal ini dan kemudian menuju ke rumah pengantin perempuan untuk majlis yang disediakan termasuk doa selamat.

Masjid Kristal tempat Ally dan Farah nikah...

Terdahulu ketika menjelaskan mengapa dia memilih Masjid Kristal sebagai tempat pernikahannya bersama Farah, kata Ally ia disebabkan sudah ramai mempelai yang bernikah di sini termasuk pada artis dan selebriti.

"Saya rasa tempat ini paling sesuai sekali sebab mempunyai taman yang indah dan boleh bersiar-siar di kawasannya," ujar Ally ceria.

Dalam pada itu ketika Ally sedang memberi penjelasan, kelihatan rombongan pengantin perempuan sudahpun tiba memakai pakaian persis merah jambu. Dan ketika berita ini ditulis, pastinya Ally sedang bersiap sedia untuk majlis pernikahannya yang bakal berlangsung beberapa minit sahaja lagi.

Myartis akan berusaha untuk menyiarkan gambar-gambar perkahwinan Ally dan Farah secepat mungkin nanti.


IZREEN MUATNAIK FOTO LUANG MASA BERSAMA ANAK-ANAK TIRINYA

Pelakon Izreen Azminda atau nama penuhnya Izreen Azminda Aznam  telah memuatnaik foto dan video di laman media sosial Instagram miliknya dimana dia dilihat tetap mencurahkan kasih sayang sama terhadap dua anak suaminya menerusi perkahwinan terdahulu.

Menerusi entri tersebut, ia merakamkan aksi suami kepada pelakon berusia 34 tahun itu telah meluangkan masa bersama anak-anaknya. Terdahulu, Izreen dan Ude atau nama sebenarnya Muhammad Radzi Abdul Wahid mendirikan rumah tangga pada 8 Ogos lalu di Damansara, Petaling Jaya.

Izreen sebelum ini pernah berkahwin dengan seorang jurukamera, Muhammad Riza pada 2012 sebelum berpisah pada 2014. Izreen dan bekas suami itu dikurniakan seorang anak lelaki, Muhammad Adrian Umar. Sementara itu, Ude juga pernah mendirikan rumah tangga bersama Intan Liana Saleh pada Mac 2013 namun bercerai pada Mac 2018. Hasil perkahwinan tersebut, mereka dikurniakan dua cahaya mata lelaki.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAZIM OTHMAN KONGSI KISAH PERNAH TIDUR DI KAKI LIMA KLCC

"Daripada zaman mentah datang KL seorang diri konon nak berdikari. Pertama kali masuk KLCC gembira yang tak tahu macam nak gambarkan. Teringat kenangan menyewa bilik setinggan di belakang Hotel Istana.

"Setiap hari berjjalan kaki empat kilometer nak pergi kerja hotel di depan kelab Zouk yang lama (Hotel Maya dulu nama Park Plaza). Pengalaman tidur di 'basement' BSN depan hotel sampai polis kejutkan jam 3 pagi. Mula-mula mereka ingat 'Mat Pit', akhirnya mereka belanja Teh Tarik di kedai mamak.

"Tak campur lagi pernah tidur di kaki lima KLCC. Itu semua zaman dulu. Memang banyak lagi kenangan hidup di KL," demikian kata pelakon Nazim Othman yang berkongsi pengalaman hidup ketika kali pertama berhijrah ke Kuala Lumpur untuk hidup berdikari.

Klik untuk gambar besar

Nazim, 36, berkata dia pernah tidur di kaki lima, tempat letak kereta dan menyewa bilik. Menerusi perkongsian di Instagram itu, Nazim berkata apa yang dikecapi hari ini segalanya bermula dengan kesusahan.

"Orang nampak senang kita saja. Susah payah kita mendaki gunung kehidupan ini orang tidak tahu. Sebab itu aku sejenis tak kuasa nak fikir apa orang kata belakang aku. Apa yang aku tau, aku gigih. Walaupun zahirnya aku di mata mereka sekadar mat bunga acah-acah KPOP," ujarnya.

www.myartis.com / Sumber & foto: Harian Metro & Instagram Nazim Othman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


31 GAMBAR - SUASANA MAJLIS BERENDOI BABY GIRL DIANA & ZAMARUL

Pasangan selebriti Diana Rafar dan Zamarul Hisham telah mengadakan majlis berendoi untuk anak perempuan mereka, Kayla Resha yang berlangsung dengan meriah kelmarin.

Gambar-gambar sekitar kemeriahan majlis itu dikongsi oleh Diana menerusi di laman sosial Instagram miliknya.

Dalam majlis yang turut dihadiri oleh ahli keluarga masing-masing itu menyaksikan Diana bersama suaminya serta anak perempuannya kelihatan cantik sedondon berbaju putih salju.

Selain ahli keluarga, rakan-rakan artis turut hadir sama bagi memerihkan lagi majlis tersebut.

Klik untuk gambar besar

www.myartis.com / Foto: Diana Rafar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AIMAN TINO PUTUS DENGAN KEKASIH: "SAYA DENGAR CAKAP MAK... ITU YANG MEREKA NAK"

"Dengan kekasih sudah tidak ada. Saya dengar cakap mak. Sekarang ini semua perkara saya buat sendiri. Saya uruskan kerja, perniagaan dan rutin harian sendiri. Semua saya buat sendiri.

"Itu yang mereka nak," demikian kata penyanyi Aiman Tino yang memberitahu dia sudah pun memutuskan hubungan dengan kekasihnya serta menuruti permintaan ibunya.

Pada Februari lalu, hangat diperkatakan mengenai kemelut keluarga Aiman apabila ibunya iaitu Hazelina Mat Jalil meluahkan rasa kesal dan mendakwa anaknya sudah berubah.

Menerusi perkongsian di Instagram itu, ibunya terkilan dengan sikap Aiman yang sukar dihubungi dan mendakwa dikongkong oleh seorang wanita dikenali sebagai Farah. Bagaimanapun, segala salah faham sudah pun selesai.

Klik untuk gambar besar

Dalam pada itu, Aiman atau nama sebenarnya Mohammad Aiman Yusri, 23, berkata apa yang terjadi membuatkan dia lebih bersemangat dalam perniagaan dan dia memang bekerja keras untuk keluarga.

"Ada hikmah di sebalik apa yang terjadi kerana ia membuatkan saya nak lebih berjuang. Apa saya boleh cakap, keluarga saya mungkin tak nampak apa saya buat di luar dan saya pun kurang berkongsi dengan mereka. Saya memang bekerja keras untuk keluarga,' ujarnya.

Dalam perkembangan lain, Aiman terbabit dalam penggambaran drama 'Kampung Kolestrol' lakonan bersama Sufian Suhaimi, Ziana Zain dan Mas Idayu.

www.myartis.com / Sumber & foto: Harian Metro & Instagram Aiman Tino

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - AKSI AINAN TASNEEM  & SUAMI DI BALI, INDONESIA

Penyanyi yang popular menerusi lagu 'Aku Suka Dia', Ainan Tasneem bersama suaminya, Mohamad Ariffudin Mohammad Swaimi baru-baru ini telah terbang ke Bali, Indonesia bagi menikmati percutian disana.

"Being deeply loved by someone gives you strength, while loving someone deeply gives you courage," kata Ainan di laman Instagramnya.

Untuk makluman, Ainan berkahwin dengan jurutera pada 6 januari lalu di Masjid Sultan Salahuddin Abdul Aziz Shah, Shah Alam.

Klik untuk gambar besar

Foto: Ainan Tasneem IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"WAKTU KOLEJ PUN SAYA PAKAI SEPERTI INI" - ISTERI YONNYBOII HANYA MAHU JADI DIRI SENDIRI

"Saya hanya menjadi diri sendiri... mereka yang kecam itu mungkin tak tahu atau tak kenal siapa saya. Imej saya ini bukan sebab kahwin dengan Yonnyboii. Tapi memang dari dulu, waktu kolej pun saya pakai seperti ini.

"Bagi saya, apa saja saya buat mesti akan nampak salah di mata netizen," ujar isteri kepada Yonnyboii iaitu Nik Nazira yang menafikan dakwaan dia mengalami kejutan budaya selepas berkahwin dengan penyanyi rap itu, selepas baru-baru ini dikatakan makin seksi

Memetik Oh Bulan, Nazira berkata, itu adalah penampilan dirinya sejak dari zaman kolej lagi dan dia lebih selesa menjadi diri sendiri meskipun sedar sering menjadi mangsa kecaman netizen di media sosial.

Kata Nazira lagi, suaminya turut menasihatinya untuk tidak membaca serta mengabaikan komen netizen bagi mengelakkan emosi terganggu.

"Yonny pun minta saya jangan baca komen. Saya pun tak baca dan kehidupan gembira saja. Jadi, biarlah netizen nak kata apa pun. Mereka kutuk, saya dapat pahala," katanya.

Klik untuk gambar besar

Dalam pada itu, Nazira turut memohon maaf jika penampilannya itu dianggap terlalu seksi sehingga membuatkan mata orang lain 'sakit'.

"Saya rasa, saya tak pernah kacau orang atau bukannya saya ini jenis suka kecam orang sana sini hanya untuk dapatkan perhatian. Ikutkan selama ini pun saya buat hal sendiri. Tapi tak apa la, saya minta maaf kalau ada netizen lihat imej saya terlalu seksi," tuturnya.

Terdahulu, Nazira dikecam apabila video yang dimuat naik di aplikasi TikTok melakukan trend berjalan seperti model mengikut rentak lagu 'Gaga Dance' menjadi bualan.

Menerusi video itu, Yonny dan Nazira dilihat tampil sedondon mengenakan busana berwarna hitam. Namun, apa yang menjadi perhatian ramai pakai isteri kepada penyanyi rap itu dikatakan mencolok mata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EZUWAN ISMAIL 'SINDIR' ALIFF SYUKRI: "DATUK TU KENA SEDAR DIRI & BAIK FOKUS BERNIAGA"

"Aku rasa suara aku lagi sedap daripada suara 'Datuk' tu lah. Better banyak daripada dia.. kot yang pasti suara aku tak perlu auto tune ya.. original dari tekak... Nyanyi live pun sedap.. tapi tahap keyakinan Datuk memang melampaui batas sampai terpelanting penyanyi lain.

"Aku rasa Datuk tu kena sedar diri dan better focus berniaga je lah... sapa setuju kat sini? Apapun lagu raya aku yang pertama 'Rindu Lebaran' sentiasa berkumandang di radio setiap kali menjelang Syawal.. harap lagu ini akan menjadi malar segar.

"Begitu jugak lagu raya solo aku ni 'Lambaian Pagi Syawal'.. Ok la.. aku belanja sikit ya," itulah kata pereka fesyen terkenal, Ezuwan Ismail yang memuat naik satu hantaran berbaur sindiran di akaun Instagram miliknya.

Entri tersebut telah menarik perhatian pengikutnya yang mendakwa Ezuwan menyindir usahawan kosmetik Datuk Seri Aliff Syukri yang baharu sahaja tampil dengan lagu raya berjudul 'Lala Raya'. Ezuwan ketika dihubungi, tidak menafikan 'carutan' yang diluahkan itu sememangnya ditujukan kepada ahli perniagaan itu.

Klik untuk gambar besar

"Habis itu siapa lagi kalau bukan dia. Saya malas nak letak atau menulis namanya... nanti bagi publisiti percuma dekat dia pula. Tak payah menyanyi guna 'auto tune' sangatlah! Saya tahu tahap keyakinan dia sangat tinggi sampai boleh 'terpelanting' penyanyi yang sedia ada.

"Saya pernah dikecam kerana menyanyi tidak cukup bagus. Malah, aktres Rozita Che Wan juga pernah 'carut' saya menyanyi seperti tercekik sudu. Namun rasanya mutu vokal saya tidaklah seteruk dia... saya siap masuk kelas vokal, pendek kata suara saya lagi bagus berbanding dia.

"Dia banyak mengeluarkan lagu tetapi masih tak ada peningkatan. Lebih baik tak payah menyanyi sebab dah memang tak boleh menyanyi pun. Saya tahu dia banyak duit tapi rasanya cukuplah, lebi baik fokus pada perniagaan dan buatlah perkara viral macam selalu," ujar Ezuwan.

Tambah Ezuwan yang turut melebarkan bakat dalam dunia nyanyian, dia pernah bertemu dengan Aliff di beberapa majlis tertentu dan tidak menafikan jika mereka mempunyai hubungan baik sebagai rakan.

"Saya mengenalinya dan masing-masing pernah bersua serta bertegur sapa di beberapa acara. Tak salah untuk saya menegur. Sampai bila nak biarkan dia berfantasi buat perkara yang tak perlu seperti menyanyi. Iya, dia berduit dan kaya tapi lebih baik laburkan kepada hal yang menguntungkan.
'

"Saya pun menyanyi berpaksikan ukur baju di badan sendiri. Setakat berangan biasa-biasa itu, adalah. Jauh sekali nak bertanding di Anugerah Juara Lagu sebab saya seorang yang realistik," tegasnya.

Dalam perkembangan lain, Ezuwan memberitahu, dia terpaksa menunda pelancaran single raya solonya berjudul 'Lambaian Pagi Syawal' atas masalah produksi selain mengambil kira pandemik Covid-19 pada ketika ini. Lagu hasil ciptaan komposer otai S.Atan dan lirik oleh Siso Kopratasa itu dirakamkan pada 10 Mac yang lalu.

Untuk makluman, Ezuwan merupakan anggota kumpulan E1 Band bersama dua lagi ahlinya iaitu Zulyasrani dan Ariff Imran yang ditubuhkan pada 2019.

Dek keterujaannya yang mahu mengeluarkan single raya, Ezuwan sanggup menurunkan berat badan demi mahu tampil selesa apabila mempromosikan karya terbaharunya.

Namun, dia hanya mampu merancang dan Tuhan yang menentukan, usahanya itu menurunkan berat badan berhasil tetapi belum diberikan rezeki untuk memperdengarkan single raya kepada semua.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI TAK BERTUDUNG - QUE HAIDAR DITUDUH AMAL ISLAM LIBERAL, DAYUS

"This person is funny.. tanpa dia sedar mulut dia dah mengundang dosa sebab dia rasa dia lebih baik dari orang lain.. berdoalah agar saya boleh memaafkan anda.. mungkin dia lupa berdosa sesama makhluk lebih berat nanti," demikianlah tulis pelakon Que Haidar yang berang apabila dituduh dayus serta mengamalkan fahaman Islam liberal oleh seorang warganet.

Tuduhan itu dibuat oleh seorang pengikutnya di akaun Instagram (IG) miliknya. Que telah mendedahkan komen dari netizen tersebut serta maklum balasnya terhadap dakwaan itu menerusi paparan skrin yang dimuat naik ke entri IG.

"Kau memang terapkan nilai-nilai Islam liberal ke? Atau kau dayus tak reti suruh ahli keluarga tutup aurat? Tanya je," komen pertama dari warganet tersebut. Que tidak berdiam diri malah turut membalas beberapa komen: "Terpulang pada anda. Awak memang terapkan nilai-nilai mulut jahanam ke? Saja tanya," balas Que.

Klik untuk gambar besar

Tidak cukup dengan itu, Que turut mengingatkan warganet itu supaya berhati-hati dengan kata-kata mereka kerana mungkin dia tidak akan memaafkannya: "This person is funny.. Tanpa dia sedar mulut dia dah mengundang dosa sebab dia rasa dia lebih baik dari org lain.. Berdoalah agar saya boleh memaafkan anda.. Mungkin dia lupa berdosa sesama makhluk lebih berat nanti," tulisnya di kapsyen.

Entri tersebut turut mendapat perhatian pengikutnya yang lain. Rata-rata turut merasakan kata-kata netizen tersebut boleh mengguris hati dan tidak beradab. Untuk makluman, Que mendirikan rumah tangga dengan Linda Jasmine pada 14 Februari 2009 dan dikurniakan dua orang cahaya mata Tengku Ratu, 9, dan Tengku Cleopatra, 7.

www.myartis.com / Sumber: Astro Gempak & Instagram Que Haidar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK WAD - JEP DIUSIK PEMINAT 'BAKAL BERGELAR BAPA'

Suami kepada pelakon Sari Yanti iaitu pelawak dan penyampai radio Sinar fm, Jep Sepahtu semalam telah dimasukkan ke hospital kerana kurang sihat.

Berita itu diberitahu melalui akaun Instagram Sinar FM dengan beserta gambar yang menunjukkan Jep terlantar di atas katil wad dan sedang tidur.

"Kesiannya @jepsepahtu admitted di hospital. Jom sama-sama kita doakan supaya Jep cepat sembuh dan sihat ye. Aminnnnn.. #sinarkongsi #sepahtusinar," tulis admin Sinar.

Dalam pada itu, peminat yang risau dengan keadaan artis kesayangan mereka ini mula meninggalkan komen mendoakan supaya Jep kembali sembuh dan berehat secukupnya.

Tidak kurang juga ada yang mula mengusik suami kepada pelakon Sari Yanti ini bakal bergelar bapa dengan mengatakan itu adalah salah satu tanda isteri bakal hamil.

Antara usikan peminat pada Jep:

www.myartis.com / Sumber: Astro Gempak & Sinar FM

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


ENGGAN BERKAWAN LAMA, SEDIA BERKAHWIN - AIN EDRUCE NAK '20 ORANG ANAK'

"Kami pun tak mahu berkawan lama-lama... lagi pun saya sudah 28 tahun, ianya masa yang ideal untuk berkahwin. Saya nak anak 20 orang jadi masa itu sudah cantik," demikian kata pelakon dan pengacara Ain Endruce.

Ain memberitahu dia tidak mahu berkawan terlalu lama dan sudah bersedia untuk berkahwin dengan kekasih hatinya, Amirul Hafiz. Menurut Ain, usianya yang kini menjangkau 28 tahun merupakan masa terbaik untuk mendirikan rumah tangga.

Sebelum ini, Ain berkongsi foto dirisik Amirul pada 18 April lalu. Bercerita lanjut, Ain berkata, dia sebenarnya sudah mengenali kekasih hatinya itu sejak setahun lalu.

Bagaimanapun, dia memilih untuk tidak berkongsi foto teman lelaki di laman Instagram kerana bimbang hubungan tidak kesampaian.

Klik untuk gambar besar

"Ramai juga rakan-rakan yang terkejut bila saya merisik tempoh hari. Kami sebenarnya sudah berkenalan satu tahun... bukan tak mahu berkongsi bersama peminat cuma saya enggan kecoh mengenai hubungan kami.

"Tapi saya ada sahaja berkongsi Amirul di laman Youtube saya dan peminat suka lihat keserasian antara kami dan mereka tak sabar tunggu kami berkahwin," jelasnya.

Ketika disoal sekiranya 'saham jatuh' selepas dirisik, Ain sebaliknya memberitahu rezekinya semakin mencurah-curah kebelakangan ini.

"Mungkin sesetengah fikir bila kita sudah berpunya, 'market' tu akan jatuh. Tapi bagi saya pula, saya anggap itu sebagai rezeki.

"Sejujurnya, sebaik sahaja saya merancang untuk merisik, Alhamdulillah rezeki saya banyak yang masuk. Saya rasa tak sabar nak kahwin!" tuturnya yang serasi ketika bersama Amirul.

Sementara itu, menjawab mengenai dakwaan netizen yang mempersoalkan wajah kekasihnya tidak kacak, Ain punya jawapan tersendiri.

"Saya tak boleh nak cakap apa-apa kalau orang rasa Amirul tidak kacak, itu pendapat mereka. Tapi untuk saya mencari lelaki-lelaki yang handsome ni, ianya terlalu fizikal untuk saya. Saya tak pernah percaya lelaki seperti itu.

"Saya memang jenis akan kenal hati dahulu kemudiam baru yang lain. Sebab saya nak cari orang yang bertanggungjawab, bukan yang handsome. Muka sahaja tak bawa kemana-mana," ujarnya.

www.myartis.com / Sumber & foto: mStar & Instagram Ain Edruce

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KECANTIKAN HOS RUNNING MAN, SONG JI HYO ASLI - DOKTOR

Akhirnya doktor mengesahkan bahawa kecantikan hos Running Man iaitu Song Ji Hyo adalah asli dan bukan gara-gara dandanan berlebihan, botox atau pembedahan.

Menerusi satu episod Running Man, doktor pakar bedah tersebut yang diundang khas telah menjelaskan mengenai 'kecantikan asli' Ji Hyo itu tanpa berselindung.

Lebih meyakinkan, doktor yang dikenali sebagai Dr. Khoo itu telah memeriksa wajah Ji Hyo lantas memuji kecantikan yang dimiliki bintang berusia 34 tahun itu.

Sebaik mendengar penjelasan lanjut daripada Dr. Khoo, hos Running Man yang lainnya masing-masing melahirkan rasa bangga mereka pada Ji Hyo.

Sementara Ji Hyo pula tunduk dan kelihatan malu-malu dengan pujian rakan-rakannya itu. Maklumlah... dia merupakan hos wanita tunggal dalam rancangan popular itu.

Wahhh... selepas ini pasti kekasihnya Gary bertambah sayang pada Ji Hyo. Heh.

PETIKAN MELALUI SBS MENGENAI 'KECANTIKAN ASLI' JI HYO

Sumber foto: SBS

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


JIMMY DIHARAMKAN CUKUR JAMBUL ANAK??

Gosip bertiup kencang mendakwa Jimmy Shanley sebenarnya telah diharamkan daripada menghaditi Majlis cukur jambul anaknya Zahra shanley yang diadakan baru-baru ini. Dakwa peminat Jimmy lagi, semua bukti jelas menunjukkan keluarga Nursuhaila Eliani Suhaimy sendiri yang seolah-olah mengharamkan Jimmy daripada hadir melalui tulisan yang tertera di Facebook.
 Melihat perbalahan yang timbul antara keluarga Jimmy dan Suhaila, nampaknya tiada seorangpun antara mereka yang mahu beralah melainkan terus-terusan menuding jari antara satu sama lain. Apakah mungkin tiada jalan lain melainkan penceraian sahaja yang dapat menyelesaikan kemelut yang melanda?
 Ingatlah... perceraian yang dibenci adalah perceraian yang terjadi kerana tidak ada sebab yang jelas atau saling tuduh menuduh tanpa mahu mengalah sedikitpun. Hadis Rasulullah S.A.W: "Perkahwinan adalah salah satu sunnahku. Barangsiapa tidak menyukai sunnahku, maka sesungguhnya ia tidak menyukai aku".
  Klik untuk imej besar...          Gambar-gambar dipetik daripada Facebook.    .


LAGI 11 HARI NIKAH - SYAMSUL YUSOF TERUS BERDAKWAH

"Kepenatan membuat suatu ibadah itu akan 'Hilang' selepas kita berehat. Tapi Pahala diatas ibadah itu takkan Hilang malah kekal selamanya," ujar Syamsul Yusof yang kini banyak melakukan aktiviti dakwah meskipun tarikh kahwinnya hanya tinggal 11 hari sahaja lagi.

Dan seperti biasa, Syamsul cukup rapat dengan  Ustaz Azhar Idrus yang sering mengundangnya dalam majlis ilmu mahupun dakwah. Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


NABILA HUDA: "TAK SANGGUP..... RAKAN DITINDAS, DICACI..... NERAKA TEMPAT KAMI"

"Korang dengan falsafah korang boleh pergi mampus! Kami pun manusia juga. Kami buat salah, kami buat perkara jahat, kami menyesal. Kami juga jatuh cinta dan lakukan banyak perkara untuk memastikan kami sentias gembira.

"Kami ada keluarga. Kami juga ada agama. Kami cuma manusia. Cuma bezanya adalah kami dikenali. Tapi itu tak bermaksud kami perlu jadi sempurna untuk anda.

"Please la stop minta maaf secara terbuka. What for? Kenapa nak minta maaf kepada satu Malaysia? We're human being. Kita memang akan buat salah. Bila kita minta maaf ikhlas, deorang cakap wehh senang la artis, salah je minta maaf.

"Apa pun minta maaf, settle," demikian tulis pelakon Nabila Huda menerusi laman Instagram baru-baru ini yang meluahkan rasa kesal dan kecewa dengan sikap segelintir netizen di media sosial yang bertindak mengecam artis di media sosial.

Klik untuk gambar besar

Dalam entri tersebut, Nabila berkata, artis juga manusia biasa dan tidak terlepas dari melakukan kesalahan cuma apa yang berbeza adalah mereka dikenali ramai.

Dalam pada itu, Nabila turut meminta rakan selebriti lain untuk berhenti membuat permohonan maaf secara terbuka kerana tiada orang akan hargai.

Ujarnya lagi, dia tidak sanggup lagi melihat rakan artis lain ditindas dan dicaci oleh netizen. Lebih teruk apabila artis sering dilabel jahat dan bawa pengaruh buruk tanpa melihat sisi baik mereka.

Nabila turut meluahkan rasa bengang apabila netizen sekarang hanya ingin tahu tentang 'cerita sampah' mereka dan tidak peduli tentang perkembangan dalam karier mereka sebagai anak seni.

"Saya tak sanggup untuk baca dan tengok rakan di dalam industri ditindas, dicaci di khalayak ramai, jahat, bawa pengaruh buruk, neraka tempat kami. Saya rasa ini sudah terlalu melampau.

"Tidak ada langsung kebaikan daripada kami yang bergelar retis ini. Macam mana mereka boleh berkata yang buruk-buruk tentang kami. Adakah peminat tahu bagaimana susahnya kami dalam melakukan pekerjaan?" katanya.

Apapun, netizen janganlah asyik mengecam sahaja. Artis juga manusia biasa sama yang tidak terlepas melakukan kesilapan. Adalah lebih baik jika kita doakan yang baik-baik sahaja untuk mereka.

www.myartis.com / Sumber: Rotikaya & Instagram Nabila Huda

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA SUDAH BERKAHWIN - RUHAINIES MENANTI WAKTU SESUAI BERI KENYATAAN

Baru-baru ini, timbul desas-desus mengatakan pelakon Ruhainies sudah berkahwin dengan jejaka pilihannya. Ruhainies atau nama sebenarnya Nur Ruhainies Farehah Zainul Ilyas, 30, ketika dihubungi berkata, dia juga menantikan waktu yang sesuai untuk mendedahkan dan menjawab persoalan itu.

"Dalam bulan ini juga, Insya-Allah, saya akan ceritakan semuanya. Apa yang boleh dikatakan, perkara baik dan menggembirakan tentunya saya akan kongsikan dengan semua. Tapi, belum masanya lagi. Insya-Allah, dalam bulan ini juga," ujarnya yang dipetik sebagai berkata kepada Harian Metro.

Ruhainies sebelum ini ketika ditanya mengenai kriteria calon suaminya berkongsi dia tidak terlalu cerewet, namun cukup sekiranya ia menepati kriteria lelaki idamannya.

"Apa yang penting, dia adalah lelaki yang baik dan menepati kriteria untuk menjadi suami yang baik buat saya," katanya.

Terbaharu, Ruhainies baru sahaja selesai menjalani penggambaran drama bersiri 'Sayang Tak Dikenang' yang kini sedang ditayangkan di slot Akasia TV3.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIPAKSA BUAT 'STUNT' SENDIRI HINGGA ALAMI KECEDERAAN - WAFARIENA TERKILAN PENGARAH LEPAS TANGAN

Pelakon Wafariena Roslan meluahkan rasa terkilan apabila pengarah drama telemovie 'berjudul Mata Tak Berhijab' itu seolah bersikap lepas tangan dan tidak langsung bertanya khabar mengenai dirinya yang dimasukkan ke sebuah hospital perubatan di Rawang, Selangor selepas mengalami kecederaan akibat  melakukan babak aksi penggambaran telemovie tersebut.

Jelas Wafariena, mula berasa sakit selepas diminta melakukan babak aksi sekitar jam 3 pagi di sebuah kawasan hutan terletak di Lenggong, Perak. Menurutnya lagi,  babak itu sepatutnya dilakukan oleh pelakon lagak ngeri namun pengarah memintanya untuk melakukan aksi itu sendri.

"Lepas melakukannya badan saya mula rasa sakit sehingga badan lemah tidak boleh bergerak. Sekitar pukul 6 pagi, saya pergi ke klinik berhampiran dan doktor berikan suntikan ubat tahan sakit. Namun, disebabkan keadaan saya sakit teruk, doktor minta saya melakukan pemeriksaan di hospital.

Klik untuk gambar besar

"Selepas kejadian itu, pengarah langsung tidak bertanya sata okay atau tidak. Dia seolah-olah lepas tangan. Itu yang membuatkan saya rasa terkilan. Saya terpaksa dipapah ketika kejadian kerana tidak boleh bergerak. Punca jadi begini pun disebabkan dia yang paksa saya melakukan aksi stunt sendiri," ujarnya yng dipetik sebagai berkata kepada mStar.

Sementara itu, Wafariena memaklumkan dia kini sedang menunggu keputusan pemeriksaan lanjut pihak hospital sebelum menerima rawatan lanjut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERUJA PERTAMA KALI JEJAK KAKI - EBBY YUS DOA ISTIQAMAH & SIHAT

"Sebelum ini, saya lebih banyak mendengar perkongsian cerita orang saja, tapi bila diri sendiri diberikan Allah peluang yang besar ini, saya hanya mampu bersyukur.

"Dapat juga saya menjejak kaki ke Tanah Haram iaitu Madinah dan Makkah untuk mengerjakan umrah yang juga nikmat diberikan Allah SWT buat saya.

"Syukur Alhamdulillah, Allah SWT mempermudahkan segala urusan ibadat umrah saya sepanjang berada di Tanah Suci Makkah, baru-baru ini.

"Syukur sangat dapat beribadat dengan tenang dan istiqamah kerana Allah SWT menjaga tahap kesihatan saya sebaiknya. Alhamdulillah, saya tak demam atau diuji dengan sakit yang lain.

"Paling puas, saya dapat berjalan membuat tawaf hingga selesai," kata pelakon dan pelawak terkenal, Ebby Yus, 55, yang mengakui teruja dan sukar untuknya mengungkap perasaan sebenar apabila pertama kali melihat Kaabah depan mata.

Terdahulu, Ebby atau nama sebenarnya Muhammad Yunus Abdul Rashid, berangkat mengerjakan umrah ke Makkah bersama seorang kenalan pada 28 Januari hingga 8 Februari lalu.

Ditanya mengenai doa yang dipintanya, Ebby berkata, dia memohon supaya Allah SWT menjaga dirinya untuk sentiasa dalam istiqamah serta memberikan kesihatan yang baik.
Berkongsi pengalamannya, Ebby berkata, dia tidak menyangka masalah kesihatan dialaminya begitu mendapat perhatian rakyat Malaysia.

"Sungguh ramai rakyat Malaysia yang saya temui ketika umrah dan mereka begitu prihatin dengan keadaan kesihatan.

"Hati menjadi sayu dan hiba, apabila kebanyakan mereka yang ditemui memberitahu sudah mendoakan semoga kesihatan saya pulih kembali.

"Terima kasih tidak terhingga saya ucapkan di atas titipan doa yang baik-baik ini. Saya juga ucapkan terima kasih atas kesudian menghulurkan sumbangan ikhlas," katanya.

Ebby yang memberitahu keadaan terkini kesihatannya agak stabil dijangka membuat pemeriksaan bersama doktor sekitar Mac ini.

Untuk rekod, berita mengenai keadaan kesihatan Ebby mendapat liputan meluas selepas dia memaklumkan menghidap masalah buah pinggang dan jantung yang dialami semakin serius hingga menyukarkannya bekerja.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO - VIDEO UMI 2014 & KONSERT BAKTI DATO' SHAKE

"By your request, its my pleasure to present you my reflection about motherly love (we will never be able to measure what a mother has done for their child)," ujar Dato' Shake mengenai lagu Umi versi 2014.

Untuk info lagu tersebut baharu sahaja dilancarkan semalam di Heritage Club, Hotel Royale Chulan, Kuala Lumpur.

Selain itu, Dato' Shake juga akan membuat satu Konsert Amal Bakti dengan kerjasama Kementerian Pembangunan Wanita, Keluarga & Masyarakat yang bakal diadakan di Stadium Petra Jaya, Sarawak pada 10 Mei depan bersempena Hari Ibu.

"Selain Sarawak, konsert berkenaan kami rancang untuk diadakan di Johor, Kuala Lumpur dan beberapa negeri lain pada masa hadapan.

"Hasil jualan tiket akan diserahkan kepada kementerian untuk disalurkan ke badan-badan memerlukan," ujarnya.

VIDEO UMI 2014

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


TUNGGU MASA BEDAH - ISTERI LAN BERSYUKUR SUMBING TAK SERIUS

Bagi memudahkan urusan pembedahan untuk mencantumkan semula bibir yang sumbing, isteri kepada vokalis Lan Solo iaitu Nur Sheila Hassim, 33, memberitahu dia kini sedang berusaha menaikkan berat anak keempatnya, Amna Quxandra.

Sheila berkata anak perempuannya itu tidak mengalami masalah sumbing yang serius. Doktor memaklumkan, bayi itu boleh menjalani pembedahan apabila beratnya sudah mencapai lima kilogram.

"Doktor kata, berat yang selamat untuk menjalani pembedahan adalah apabila beratnya sudah mencapai lima kilogram.

"Saya bersyukur kerana keadaan Xandra tidak berapa serius di mana sumbing tersebut hanya berukuran 0.5cm sahaja dan melibatkan bahagian bibir. Manakala gusi dan lelangitnya tidak terlibat sama," jelasnya.

Klik untuk gambar besar

Dalam pada itu, Sheila berkata yang dia bersyukur kerana banyak pihak memberikan sokongan kepada mereka sekeluarga selepas mengetahui keadaan anaknya itu.

"Alhamdulillah ramai yang memberi kata-kata semangat, ada juga yang sharing pengalaman mereka dan bila diukur balik dengan nasib orang lain, saya kira lebih bertuah kerana Lan masih berada di sisi saya dan keluarga juga sangat menyokong," katanya

Menurut Sheila, Lan atau nama sebenarnya Mohd Razlan Mohamed Yusof, 32, juga tidak menghalangnya berkongsi perihal anak-anak di laman sosial.

"Instagram Lan lebih kepada perkembangan seninya, manakala Instagram saya pula, saya kongsikan apa sahaja yang terlintas di kepala.

"Kami dapat tahu anak menghadapi masalah sumbing ketika usia kandungan 27 minggu. Pada usia kandungan 30 minggu barulah saya berkongsi hal itu di laman sosial.

"Niat saya bukan untuk meraih simpati, tetapi saya mahu berkongsi cerita dan mendapat pendapat dari orang lain," tuturnya.

Lan dan Sheila yang mendirikan rumah tangga pada 5 Disember 2009. Selain Xandra, mereka mempunyai tiga lagi cahaya mata iaitu Nur Amna Qaleesya, 8, dan Nur Amna Qeesyara, 6 dan Muhammad Akid Qassyaff, 4 tahun.

www.myartis.com / Sumber: Sinar Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


REMY ISHAK: "IF ANY BAD THING HAPPEN TO MY FAMILY MELIBATKAN SIHIR..."

Nampaknya bukan mudah bergelar selebriti kerana ada yang suka dan ada juga yang tidak sukakan seseorang selebriti itu sehinggakan ada yang sanggup melakukan sihir kerana perasaan dengki atau rasa iri hati. Terbaru, pelakon Remy Ishak telah memuatnaik kenyataan berunsurkan amaran kepada individu yang cuba menghantar sihir kepadanya dan keluarga.

Dalam status yang dimuatnaik di InstaStory itu, Remy berkata dia akan mengambil tindakan sekiranya ada perkara buruk berlaku terhadap keluarganya akibat perbuatan sihir. Lebih menguatkan dakwaan tersebut, Remy turut memuatnaik foto ayat suci Al-Quran surah yang diamalkan apabila 'dikhianati'. Sejak semalam, status yang dimuatnaik Remy menjadi perhatian netizen.

Bagaimanapun, Remy tidak menjelaskan lebih terperinci mengenai situasi dan perkara sebenar yang berlaku. Mungkin ramai yang dengki melihat populariti Remy tetapi janganlah sampai hendak hantar sihir musnahkan karier orang lain dan turut melibatkan keluarga pula. Apa-apa pun, mari sama-sama kita doakan agar Remy dan keluarganya terhindar daripada perkara buruk itu.

Klik untuk gambar besar

www.myartis.com / Sumber & foto: Rotikaya, Beautifulnara & Instagram Remy Ishak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - NABIL & ISTERI BAKAL TIMANG ANAK KETIGA

"Alhamdulillah Dah lekat 😂👍🏻👍🏻👍🏻," demikian kata pasangan Nabil Ahmad dan Nazirah Ayub menerusi laman Instagram @ziranabil, memberitahu yang mereka bakal menimang cahaya mata ketiga.

Untuk makluman, Nabil dan isterinya yang berkahwin pada 30 September 2011 itu sebelum telah dikurkan dua orang anak perempuan, Naira Mikayla, 5, dan Leyla Medina, 3.

Tahniah kami ucapkan dan semoga segala proses ini dipermudahkan semuanya.

Klik untuk gambar besar

www.myartis.com / Sumber: Instagram @ziranabil

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERTAI TABLIGH - MK CLIQUE MAKIN BERUBAH, MULA TANGGAL RANTAI, GELANG EMAS

Di media sosial telah tular foto penyanyi rap MK K-Clique yang menyertai kelas agama bersama kumpulan jemaah tabligh. Foto terbabit menarik perhatian peminat.

Melihat pada foto yang dikongsi di laman Instagram, MK atau nama sebenar Muhammad Hairi Amin Hamdan, 25, dilihat mengikuti kelas berkenaan bersama beberapa rakannya termasuklah pelakon Mas Khan.

Menurut pengurusnya iaitu Kie Razid, penyanyi lagu 'Pulang' itu menyatakan hasrat mengikuti kelas tersebut sejak tiga minggu lalu. MK bersama beberapa temannya difahamkan berkampung di Jerantut, Pahang selama tiga hari mendalami ilmu agama. Sementara itu, Kie memaklumkan MK akan pulang ke Kuala Lumpur pada malam ini dan meneruskan kerjaya seninya seperti biasa.

Klik untuk gambar besar

"Dia sendiri yang nak sertai kelas agama itu. Sepanjang tempoh tiga hari itu dia mengikuti pengajian asas agama termasuklah buat aktiviti sunnah seperti menunggang kuda dan makan dalam dulang beramai-ramai. Kalau tengok foto yang dikongsi, dia nampak seronok mengikuti kumpulan tersebut.

"Dia juga tanggal rantai dan gelang semua... beberapa hari ini dia tak aktif di media sosial kerana fokus dengan kelas, telefon pun ditutup. Alhamdulillah benda baik kita sokong, apa yang penting niat dia untuk berubah," katanya.

Salah seorang pelakon yang turut menyertai kumpulan tersebut iaitu Mas Khan yang dihubungi pula enggan mengulas lanjut mengenai penglibatannya itu.

Sebelum ini, salah seorang pelakon yang aktif dengan jemaah tabligh iaitu Zul Yahya enggan lagi namanya dikaitkan dengan kumpulan terbabit.

Keputusannya untuk tidak lagi terbabit dengan kumpulan itu kerana ingin menjaga nama baik jemaah tabligh. Zul berkata banyak perkara yang dipelajari sepanjang bersama dengan jemaah tabligh dan berharap dirinya terus istiqamah.

www.myartis.com / Sumber & foto: mStar, Instagram MK Clique & @ron_kamisan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGI 16 GAMBAR ADI PUTRA BERSAMA KELUARGA TUNAI UMRAH

Menerusi beberapa gambar yang dimuatnaik pelakon Adi Putra dan Aida Yusof, menunjukkan mereka sekeluarga telah selamat berada tanah suci bagi menunaikan umrah.

Dalam pada itu, peminat yang melihat perkembangan terkini pasangan itu, tumpang gembira selain mendoakan kebahagiaan pasangan itu yang sedia maklum sebelum ini sudah bercerai.

Ada juga yang membuat tekaan sendiri bahawa pasangan itu telah rujuk semula sebelum berangkat ke Mekah.

Apa-apapun, kami doakan yang terbaik buat Adi dan Aida.

Klik untuk gambar besar

www.myartis.com / Foto: Adi Putra IG & Aida Yusof IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


DEMI MASA DEPAN - BELLA ASTILLAH CUBA LUPAKAN, FIKIR POSITIF

"Kehidupan saya bertambah baik ditambah pula dengan kehadiran cahaya mata kami. Alhamdulillah tetapi ini semua mengambil masa.

"Perlahan-lahan saya cuba. Saya tidak mahu kenang lagi kerana jika saya terluka itu akan menjejaskan diri dan keluarga saya. Saya kena fikir positif demi masa depan yang cerah.

"Walaupun orang masih bercakap, saya buat tidak dengar," kata Bella Astillah yang mahu berfikiran positif dan cuba untuk bahagia bersama suaminya, Aliff Aziz.

Dalam masa sama, Bella juga sudah tidak kisah lagi dengan percakapan orang ramai tentang kes mereka.

Klik untuk gambar besar

Bukan mudah untuk seorang isteri melupakan insiden pernah dikasari suami tercinta ketika berduaan dengan wanita lain di dalam bilik karaoke.

Lebih-lebih lagi dirinya itu apabila masih dalam berpantang selepas melahirkan cahaya mata sulung.

Terdahulu, isu antara Aliff, Bella dan Afifah Nasir mula menjadi tumpuan ramai semula selepas Afifah membuat kenyataan sudah berbaik dan bermaafan dengan Bella.

Namun, Aliff tampil menafikan perkara tersebut dan mendakwa Afifah bercakap bohong dan berhenti mengeluarkan sebarang kenyataan lagi tentang mereka.

www.myartis.com / Sumber: MMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BAD INDIGO & ASHIRA BERSYUKUR DIKUNJUNGI USTAZ EBIT LEW

"Alhamdullillah, Subhanallah, Allahuakbar! Allah hadirkan rezeki dalam pelbagai cara, hari ni tumpang rezeki Bad. Dapat jumpa Ustaz Ebit Lew datang ziarah Bad dirumah. Selalu berkata-kata bilalah Dapat jumpa insan hebat ni, Alhamdullillah Allah makbulkan.

"Berkaca mata dengar ceramah Ustaz, Ya Allah Terima kasih diatas rezeki ini. Terima kasih UEL diatas doa yang dibaca. Semoga Allah merahmati UEL, dipermudahkan segala urusan dan dilindungi dari segala macam dugaan dan ujian, Amin-amin YRA. #allahsayang #disebalikujianadarahmat #happyme #blessed," tulis penyanyi Ashira menerusi laman Instagram miliknya.

Dalam entri tersebut, Ashira dan suaminya yang juga penyanyi, Bad Indigo mengungkapkan rasa syukur selepas dikunjungi pendakwah terkenal, Ebit Lew di kediamannya semalam.

Ashira atau nama sebenar Sharifah Nur Ashira Syed Abdul Aziz memuat naik gambar perkongsian di Instagram dan mengucapkan terima kasih atas kehadiran Ebit meluangkan masa menziarahi suaminya yang kini diuji dengan masalah kesihatan.

Klik untuk gambar besar

Penyanyi lagu 'Ombak Resah' itu turut menitipkan doa dan kesejahterasn buat Ebit Lew dan semua insan yang mendoakan keluarga mereka.

Pada hantaran berbeza kelmarin, Ashira, 37, berkongsi ucapan dan doa istimewa buat suaminya sempena ulang tahun kelahiran ke-46 agar sentiasa kuat menghadapi dugaan hidup. Ashira turut mengakui reda dengan setiap dugaan dan ujian yang telah diatur oleh Allah SWT untuk dia dan suami.

"Our life may not be going the way we planned. But its going exactly the way Allah has planned. Indeed Allah is a better planner, the guide. So just keep praying. Wish u nothing but the best. Semoga diberikan kesembuhan sepenuhnya, panjang umur, diperluaskan pintu rezeki, Bahagia dunia akhirat Insyaallah Aamiin Happy Birthday @bad.indigo_official Syg Kamu," kata Ashira.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIR MATA AZWAN ALI JATUH, SEBAK SELALU KENA HINA

"Orang cakap aku gini-gini... I really angry sebenarnya diorang akan diseret jugak, I don't care! We are sharing the truth. Bila ada yang hina tu you put yourself in my shoes sebab I tahu I tak ada masalah dengan Azza.

"Cara kita membuatkan orang fikir buruk-buruk. This air mata bukan air mata down tapi air mata blessed yang Melodi nampak. May God bless each and everyone of you, agreed our point whether you side Azza or side me," kata pengacara kontroversi, Azwan Ali dalam rancangan Melodi ketika dipertemukan dengan penyanyi dan pelakon Azza Elite bagi menyelesaikan permasalahan yang berlaku.

Sebut sahaja nama Azwan Ali, pasti ramai mengenalinya dimana dia sering kali melontarkan kata-kata kesat kepada sesiapa yang dikehendakinya. Baru-baru ini, Azwan Ali ada mempunyai perselisihan faham dengan Azza kerana tempahan sejadahnya tidak sampai pada waktu yang ditetapkan.

Klik untuk gambar besar

Dalam temu bual tersebut, Azwan menunjukkan rasa sedih dan kesal dengan sikap sesetengah pihak yang menghina dirinya dan menjadi batu api antara dia dan Azza.

Ketika ditemu bual, Azwan juga dapat dilihat mengalirkan air mata bukan kerana berasa murung tetapi seakan-akan lega kerana isu berikut dapat diselesaikan.

Sehubungan itu, kedua-dua selebriti telah pun meminta maaf antara satu sama lain dan berdamai.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERKAHWIN MUDA - SHARIFAH ZARINA REDA JIKA ANAK IKUT JEJAK

Penyanyi Sharifah Zarina yang mendirikan rumah tangga pada usia 21 tahun itu mengatakan dia tidak menyekat anak-anaknya untuk berkahwin di usia muda jika sudah ketentuan jodoh mereka.

Meskipun redha, namun Zarina berkata dia seboleh-bolehnya mahu kehidupan anak-anaknya terjamin dan stabil sebelum memilih untuk berkahwin di usia muda.

"Seperti Athalia misalnya, kalau dijodohkan berkahwin awal saya reda. Tapi kalau saya tengok kehidupan dia sekarang, dia sentiasa mencari bahan untuk bekerja... dari kecil lagi sebenarnya dia sangat suka berbisnes.

"Kadang-kadang ada baiknya dia teruskan hidup dia apa yang ada sekarang ini dulu, cari duit dan pelajaran sebanyak mungkin. Jadi, apabila sampai masa dia nak kahwin dia dah betul-betul establish. Selepas itu kalau dia nak kahwin terpulang. Saya tiada masalah dan saya reda," tuturnya.

Klik untuk gambar besar

Terdahulu, penyanyi lagu 'Langit Ke Tujuh' itu pernah mencetuskan kontroversi apabila memuat naik video TikTok menceritakan kisahnya berkahwin muda.

Katanya, jangan risau jika kahwin di usia muda atau dipaksa kahwin di usia yang sangat muda kerana ada kelebihannya kerana akan dianggap seperti adik beradik apabila keluar bersama anak-anak dan boleh bermain TikTok bersama.

Untuk makluman, Zarina mendirikan rumah tangga bersama Buswani Abdillah dan dikurniakan tiga cahaya mata, Athalia Deena, Ariana Deena, dan Alfenriz Habeeb.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TANAM 17 POKOK GANJA DI RUMAH - PENYANYI NASYID BERDEPAN HUKUMAN GANTUNG

Kegiatan penyanyi nasyid yang juga komposer terkenal mengusahakan 'ladang mini' tanaman ganja terbongkar selepas kediamannya di kondominium di Kota Damansara, di sini, diserbu polis pada Khamis.

Ketua Polis Daerah Petaling Jaya Asisten Komisioner Mohamad Fakhrudin Abdul Hamid berkata, serbuan di lokasi terbabit pada 5.30 petang itu membawa kepada penahanan lelaki berusia 47 tahun bersama 17 pasu pokok ganja yang ditanam sejak dua bulan lalu. Tambahnya, suspek ditahan reman selama tujuh hari bermula Jumaat.

"Ketulan mampat ganja bernilai RM10,700 itu ditemui di bahagian dapur dalam bekas plastik berwarna biru dan hitam yang diletakkan di atas kabinet dapur. Selain itu, polis turut merampas ketulan mampat ganja seberat 214 gram. Pemeriksaan lanjut di sebelah bahagian dapur rumahnya pula, polis menemui satu almari kain berwarna hitam yang di dalamnya terdapat tiga pasu pokok disyaki ganja," katanya dalam sidang media di Ibu Pejabat Polis Daerah Petaling Jaya, pada Jumaat.

Selain itu, polis juga menemui 13 pokok dalam pasu disyaki ganja yang ditempatkan dalam sebuah bilik dan satu pasu yang diletakkan di balkoni kediaman tersebut. Jelas Mohamad Fakhrudin lagi, siasatan awal mendapati suspek yang pernah memenangi Anugerah Juara Lagu (AJL) itu dipercayai menanam ganja terbabit untuk kegunaan sendiri.

Klik untuk gambar besar

"Hasil pemeriksaan di dalam rumah berkenaan menemui 13 pokok dalam pasu disyaki pokok ganja di bahagian bawah sebelah kanan almari di dalam salah sebuah bilik. Kami turut menemui satu lagi pokok dalam pasu disyaki ganja di balkoni rumah dan tiga lagi pokok ganja di dalam almari baju

"Keseluruhan dadah yang dirampas termasuk 17 pokok ganja terbabit dianggarkan bernilai RM40,700 yang boleh dibekalkan kepada 214 penagih. Kita percaya suspek tanam sendiri pokok terbabit, namun kita masih menyiasat dari mana benih tanaman itu diperolehnya. Kita juga percaya suspek ini sudah terlibat dengan penagihan dadah selama 10 tahun dan dia mempelajari cara menanam pokok terbabit menerusi media sosial," tuturnya.

Susulan penemuan itu, polis merampas pelbagai alatan penanaman tumbuhan berkenaan antaranya cecair pemusnah serangga, penyukat suhu, lampu pelbagai jenis dan alat pengudaraan.

"Kami turut merampas satu botol cecair pemusnah serangga, satu alat pengukur, kandungan PH air, satu alat penyukat suhu, tujuh lampu, satu alat menyiram tanaman dan alat pengudaraan, satu pasport serta kad pengenalan milik suspek serta satu rangkai kunci.

"Dalam serbuan itu, polis juga merampas kereta milik suspek iaitu Toyota Wish dan wang tunai bernilai RM40,700. Nilai keseluruhan rampasan adalah RM61,600 dan suspek kini direman selama tujuh hari bermula hari ini sehingga Jumaat depan," katanya.

Katanya, hasil ujian saringan awal suspek yang pernah mengaggotai kumpulan nasyid dan kemudian bergerak secara solo itu mendapati dia positif ganja dan mempunyai sejarah penagihan dadah sejak 10 tahun lalu.

"Hasil ujian saringan air kencing terhadapnya juga mendapati suspek positif dadah jenis THC (ganja). Semakan dilakukan mendapati suspek tidak mempunyai sebarang rekod jenayah. Suspek direman selama tujuh hari bermula hari ini hingga 31 Mac nanti untuk siasatan lanjut mengikut Seksyen 39B Akta Dadah Berbahaya 1952," katanya.

Kes disiasat mengikut Seksyen 39B Akta Dadah Berbahaya 1952 dan Seksyen 6B, Akta Dadah Berbahaya 1952, yang sabit kesalahan boleh membawa hukuman mati mandatori.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENANG SAMAN - MARIA FARIDA TERIMA GANTI RUGI RM400K

Pada Isnin lalu, usahawan kosmetik iaitu Hadijah Mohamed Mokhtar atau lebih dikenali dengan nama Karen Rahman dan anak perempuannya, Nur Shazleen Anis Mohd Yusoff diperitahkan oleh Mahkamah Tinggi untuk membayar ganti rugi sebanyak RM400,000 kepada Maria Farida atas kesalahan memfitnah pelakon itu.

Pesuruhjaya Kehakiman Datuk Wan Ahmad Farid Wan Salleh memerintahkan Karen membayar ganti rugi sebanyak RM300,000 manakala anak perempuannya membayar RM100,000 kepada Maria atau nama penuhnya Maria Faridah Atienza, 48.

Pesuruhjaya Kehakiman Datuk Wan Ahmad Farid Wan Salleh membuat keputusan itu selepas kedua-dua defendan gagal menghadirkan diri pada perbicaraan kes itu. Kedua-dua defendan turut diperintah membayar kos RM50,000 kepada Maria.

Dalam pada itu, mahkamah turut menolak saman balas yang dibuat Karen terhadap Maria yang didakwa mengeluarkan kenyataan fitnah menerusi sebuah program hiburan 25 Oktober 2015.

Klik untuk gambar besar

Maria memfailkan saman terhadap Karen atau lebih dikenali sebagai Karen Rahman dan Nur Shazleen pada 30 Disember 2016 atas dakwaan fitnah terhadapnya di Instagram, Facebook dan sebuah portal.

Pelakon itu juga turut memohon perintah injuksi bagi menghalang Karen dan Nur Shazleen daripada mengeluarkan kenyataan berbaur fitnah yang boleh merosakkan reputasinya.

Dia juga memohon perintah menghalang kedua-dua defendan daripada menghubungi termasuk menerusi panggilan telefon, mesej, media sosial atau apa sahaja medium komunikasi melainkan peguamnya.

Maria juga menghalang Karen daripada menggunakan atau menerbitkan gambarnya bagi tujuan mempromosi sebarang produk syarikat wanita itu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KACAK SEDIH TAK SEHEBAT CIK B: "DIA RASA DIA NOBODY, HABISKAN DUIT MAMA JER"

Anak kepada usahawan kosmetik, Datuk Seri Vida iaitu Cik B sejak kebelakangan ini semakin melonjak naik, selepas muncul dalam satu drama dan keluar dengan lagu single, malah kini bergelar pelawak pula.

Melihatkan kejayaan dan populariti dikecapi oleh Cik B, anak lelaki usahawan tersebut merasakan dirinya tidak dihargai. Bagaimanapun, DSV berkata kasih sayang terhadap anak-anaknya tidak berubah.

Memuat naik mesej perbualan dengan Kacak, dimana anaknya berkata dia hanya tahu menghabiskan duit ibunya sahaja. Kacak seolah mengatakan dirinya kesunyian selepas ibunya dan Cik B sibuk menghadiri program televisyen.

Klik untuk gambar besar

Namun, penyanyi lagu 'I Am Me' itu berkata Kacak tetap disayangi walaupun tumpuan ramai ramai kini lebih kepada Cik B.

"HU HU.. KESIAN Kacak. Dia rasa dia No body. Habiskan duit mama jer. Mama selalu cakap.. CIK B JER ANAK MAMA YG HEBAT.
KACAK? Ciik B Dah bole cari duit sendiri.. Mama SAYANG SEMUA ANAK MAMA," tulis Vida.

Dalam pada itu, diruangan komen rata-rata rakan-rakan artis dan netizen memberikan kata-kata semangat kepada Kacak mengatakan suatu hari nanti dia juga akan turut menempa nama seperti mana ibu dan kakaknya.

www.myartis.com / Sumber & foto: Rotikaya, Cari Forum, Media Hiburan & Instagram Datuk Seri Vida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHIMA TERHARU YKAT BERJAYA DAPATKAN UNIT KEDIAMAN PPR

Penyanyi yang popular dengan lagu 'Setelah Aku Kau Miliki' dan 'Teringin', Shima yang sebelum ini menyewa sebuah pangsapuri di Damansara Damai sejak enam tahun lalu itu terharu apabila hasratnya untuk mendapatkan rumah PPR tersebut tercapai dan penyerahan kunci unit yang bakal didiaminya di Lembah Subang 2 ini akan disempurnakan dalam masa terdekat.

"Saya berterima kasih dan terhutang budi kepada Pengerusi Yayasan Kebajikan Tanah Air (YKAT), Datuk DJ Dave kerana berusaha mendapatkan unit Projek Perumahan Rakyat (PPR) untuk saya dan suami diami. Usahanya itu membantu meringankan beban saya yang hidup hanya bergantung kepada bantuan Lembaga Zakat Selangor (LZS)

"Sepatutnya ia diserahkan petang ini (semalam), namun ditangguhkan atas sebab tidak dapat dielakkan. Saya sebenarnya sangat bersyukur dan berterima kasih kepada DJ Dave yang berusaha membantu meringankan beban saya serta suami. Tetapi, saya memerlukan sedikit masa sebelum berpindah untuk menyediakan wang pendahuluan memasuki rumah itu," kata pemilik nama lengkap, Ku Nazhatul Shima Ku Kamarazzaman.

Klik untuk gambar besar

Julai lalu, Shima, 50, yang dikategorikan LZS sebagai golongan asnaf berhasrat mendapatkan rumah PPR dan berharap ada mana-mana pihak tampil membantunya. Meskipun sudah bebas daripada penyakit misteri, Shima berkata, masalah sakit saraf dan tulang belakang yang ditanggung sejak 2013 membuatkan dia tidak dapat bergerak terlalu aktif.

Masalah itu juga menyebabkan dia terpaksa menutup perniagaan Warung Teringin sejak Mac lalu atas nasihat doktor supaya tidak berdiri terlalu lama: "Sebelum ini, kesihatan saya merosot kerana berdiri terlalu lama untuk memasak. Selepas mendapatkan rawatan, doktor menasihatkan supaya saya banyak berehat dan tidak melakukan kerja berat.

"Sekarang, saya hidup hanya bergantung pada sumbangan LZS. Sekiranya ada jemputan menyanyi, saya akan cuba penuhi kerana ia tidak memerlukan saya berdiri terlalu lama. Saya tiada masalah untuk menyanyi," katanya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ANAK NAIF NI BAKAL JADI MANUSIA YANG ILMUNYA TERPESONG" - KOMEN WANITA

Semua mengetahui mengenai kenyataan bekas anggota kumpulan nasyid In Team, Suhaimi Saad yang tidak menghantar anak-anaknya ke sekolah dan suami kepada Ina Naim itu mempunyai alasan tersendiri mengapa dia berbuat demikian.

Namun baru-baru ini, perkongsian Suhaimi Saad yang mengatakan bahawa saiz matahari dan bulan hampir sama besar itu telah dibidas oleh seorang wanita yang juga merupakan seorang doktor.

Menerusi Facebook, Dr Rusyainie Ramlie tidak bersetuju dengan cara didikan dan ilmu yang diajarkan Suhaimi kepada anak-anaknya. Dia turut meluahkan rasa sedih melihat nasib anak-anak tersebut kerana mendapat ayah sedemikian.

"Saya sedih melihat anak-anak ini. Mereka dilahirkan tanpa mampu memilih siapa mak ayah mereka. Malang sekali mereka mendapat ayah yang sebegini.

Klik untuk gambar besar

"Saya masih husnuzon ketika dia mengatakan yang anak-anak dia tak bersekolah. Dia mengajar di rumah. Mungkin dia menceduk segala silibus KPM supaya dia mempunyai garis panduan apa yang anak-anak dia mesti pelajari dan fahami.

"Tapi kalaulah begini ajaran sains dia, 4 orang anak-anak yang naif ni bakal menjadi manusia yang ilmunya terpesong. Mana mungkin matahari dan bulan tu sama besar bila sains membuktikan ia sebaliknya.

"Hanya kerana dia nampak matahari dari pandangan kasar tu sama besar dengan bulan, maka dia membuat kesimpulan begitu. Ya Allah sungguh tersesat ilmunya! Dia menterjemahkan ilmu sains secara harfiah dan literal! Ni kerja gila!

"Nak terjemahkan ayat dalam Al Quran bukan boleh main ikut suka saja. Saya memang bergantung pada ilmuwan and ulama Islam untuk membentangkan hujah mereka tentang sesuatu isu.

"Bukan sebab saya ni ada kelulusan sebagai doktor, saya terus merasakan yang diri saya ni serba tahu. Sedangkan nak masak pun ada pengkhususan kulinari, ni kan pula bab agama. Dia ni ternyata sudah hilang waras," tulisnya.

Jelasnya lagi, inilah akibatnya jika mengasingkan Islam dan Sains, sedangkan keduanya seiring. Ujarnya lagi, beliau yang bekerja sebagai doktor dan suaminya berkelulusan dari universiti terbaik di dunia pun tidak pernah terfikir untuk menyekolahkan sendiri anak-anak.

Menurutnya lagi, beliau tidak dapat membayangkan kehidupan anak-anak tersebut yang dicorakkan oleh ayah yang mempunyai ego setinggi langit dan kononnya tahu semua perkara. Dalam pada itu, beliau turut mendoakan agar kurniakan hidayah kepada si ayah.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERTUNANGAN SURAYA HOT FM

Gambar-gambar Pertunangan Penyampai Radio Era Suraya Borhan yang mengendalikan slot Hot FM bersama dengan Kieran dan Ikhwan. Meskipun baru majlis bertunang, namun ianya kelihatan agak 'grand'... mungkinkah pada majlis perkahwinan nanti ia akan lebih besar dan memberi kejutan?

Photo Kredit D Ratu Bridal FB


FARA MENDOZA KECEWA DENGAN PU SYED: "KAU TAK PAYAH SIBUK JADI MALAIKAT CATAT DOSA AKU"

Baru-baru ini, pendakwah bebas, PU Syed Bakri Al-Yahya telah menyeru Suruhanjaya Komunikasi & Multimedia Malaysia (SKMM) serta Jabatan Kemajuan Islam Malaysia (JAKIM) menapis akaun pelakon Fara Mendoza.

PU Syed beranggapan bahawa akaun Instagram pelakon filem 'Keranda Tok Wan Terbang' itu telah tersimpang jauh dari landasan Islam. Bagaimanapun, tindakan Pu Syed telah mencetuskan ketegangan antara kedua-dua pihak.

"Terlalu bebas adalah sangat berbahaya, seperti pemilik akaun ini yang dikatakan menggunakan sosmed untuk memperagakan sesuatu yang sangat mengaibkan bagi seorang wanita Islam. Mohon pihak kerajaan bertegas kepada golongan ini, jangan biarkan maksiat yang terang-terangan muncul dan bermaharajalela.

Klik untuk gambar besar

"Lagi dahsyat maksiat ini dipertontonkan kepada khalayak. Bayangkan jika followersnya ada yang mengikut jejak langkahnya!!? Bukankah ia lebih bahaya dari virus Covid-19?" tulisnya berserta paparan skrin akaun Fara.

Bagaimanapun, teguran itu mengundang rasa tidak puas hati Fara justeru menghubungi PU Syed untuk menegur dengan cara lebih berhemah dan bukan mengaibkannya: "Apa masalah kau? Kau berdakwah sekali pun tak payah nak kacau orang ar. Nak menegur pun ada adab.

"Ustaz jenis apa kau ni kerja mengaibkan orang! Woi nak tegur ada cara, tapi kau tegur aku di khalayak ramai itu memalukan aku musibat! Kau menghina aku. Aku seksi ke apa itu urusan aku dengan Allah! Faham.

"Kau tak payah sibuk nak jadi malaikat catat dosa aku. Tugas menegur kau batak perhatian. Post IG sana sini! Batak nak glamor," tulis Fara menerusi kiriman mesej langsung kepada PU Syed yang turut didedahkan kepada umum.

Fara dalam pada itu turut mengemaskini akaun Instagramnya yang beranggapan mencari kesalahan orang lain adalah petanda hati rosak: "Kau bukan ustaz tapi kau baru nak start," katanya.

www.myartis.com / Sumber & foto: Astro Gempak, Instagram Fara Mendoza & Syed Bakri Al-Yahya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UYAINA, IBU BAPA MENTUA LAN SOLO & ISTERI FAD BOCEY POSITIF C0V1D

Nampaknya ramai yang disahkan positif C0V1D hari ini termasuk pelakon dan pengacara Uyaina Arshad, ibu bapa mentua penyanyi Lan Solo dan juga isteri kepada pelawak Fad Bocey yang turut mengalami hal sama.

Uyaina difahamkan dimasukkan ke hospital selepas disahkan positif C0V1D selain mengalami tekanan darah rendah, sejak Selasa lalu. Uyaina memaklumkan suaminya yang juga penyanyi Raja Syahiran, 29, turut dijangkiti virus itu tetapi cuma menjalani kuarantin di rumah.

Menurut Uyaina, pergerakannya juga terhad akibat kesakitan yang dialaminya. Dia tidak menafikan timbul kebimbangan jika kesakitan itu menyerang organ dalam badan.

Klik untuk gambar besar

"Badan saya rasa sakit sangat-sangat terutama ketika hari kedua dan ketiga. Nak jalan pergi tandas pun merangkak. Badan rasa macam kena pukul. Tekak rasa macam kena lenyek.

"Susah nak nafas. Demam menggigil. Paling bahaya sebab ia kacau organ dalaman kita. Itupun kami dah ambil vaksin. Bayangkan orang yang tak ambil vaksin langsung? Yang anti vaksin?

"Tak tahulah macam mana bermasalah badan mereka. Saya berkongsi foto ini untuk ingatan diri sendiri bagaimana syukurnya sewaktu masa sihat," katanya  yang turut meminta doa ramai agar dia dan suaminya diberikan kesembuhan segera.

Sementara itu, Lan menerusi laman Instagram miliknya telah berkongsi berita duka apabila ibu bapa mentuanya positif C0V1D. Lan dalam masa sama meminta supaya semua mendoakan agar ibu bapa mentuannya segera sembuh. Meninjau ke akaun isterinya, Sheila Hassim memberitahu mereka terkedu saat menerima berita berkenaan.

Bagi isteri Fad iaitu Nur Syahirah A. Rahman dia memaklumkan dia berasa tidak sedap badan sejak bangun Subuh, selain mengalami selsema perit sebelum disahkan positif C0V1D. Syahirah yang reda dijangkiti wabak tersebut itu memohon doa buat keluarganya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWA MEREKA SEARCH SEBENAR, NOORDIN MAHU 'ENJOY' BUKAN NAK LAWAN - DENDEN ENGGAN MASUK CAMPUR

Semua sedia maklum mengenai perpecahan yang berlaku dalam kumpulan Search dimana ia telah menimbulkan kekeliruan dalam kalangan peminat apabila wujud dua band berbeza namun menggunakan nama sama.

Pemain gitar Search, Noordin Taib akui dia tidak kisah sekiranya peminat memilih untuk menonton Konsert Search Endemik yang membariskan Amy (penyanyi), Hillary Ang (gitar), Man Kidal (gitar) dan Nasir (bass).

Noordin juga mengakui kurang menggunakan media sosial sejak kebelakangan ini bagi memberi tumpuan kepada persiapan Konsert Search Rockin' On Rooftop di bumbung Kompleks Campbell, Jalan Dang Wangi, di sini, pada 11 Jun ini.

"Tak apa itu pilihan peminat. Kami okay saja. Mereka nak pergi sana pun boleh dan nak datang sini pun boleh. Kami nak 'enjoy' bersama penonton. Kami bukan nak berlawan dan tak terfikir pun perkara itu.

"Tiada tekanan dan nak 'enjoy' semata-mata. Kami nak habiskan projek ini dan kemudian pergi kepada projek seterusnya. Persiapan kami sekarang pun dah 80 peratus. Kami nak sasarkan 150 peratus dan kalau boleh 200 peratus," katanya.

Konsert Search Rockin' On Rooftop akan menampilkan Noordin (gitar), Kid (gitar), Yan (bass), Minn (drum) dan Denden Gonjalez (penyanyi). Noordin turut memberitahu, pemilihan Denden juga ada pro dan kontra dalam kalangan peminat mereka.

Klik untuk gambar besar

"Ada yang suka dan tak kurang juga yang sebaliknya. Tapi kami ambil positif perkara ini dan terus berlatih untuk cari keserasian dengan Denden. Kami ada perancangan untuk menghasilkan single baharu yang sesuai dengan suaranya. Untuk konsert nanti, kami lebih menumpukan kepada lagu-lagu lama Search," ujarnya.

Dalam masa sama, Noordin turut mendakwa mereka adalah kumpulan Search yang 'original' (asal). Dia menegaskan barisan ahli yang dibentuk olehnya merupakan Search yang sebenar kerana tidak ada dalam kalangan mereka yang pernah mengumumkan pengunduran seperti dilakukan oleh vokalis terdahulu iaitu Amy.

"Selama ini, kami tak pernah keluarkan kenyataan mahu meninggalkan Search atau sebagainya. Jika ada kenyataan seumpama itu (dikeluarkan), boleh tunjukkan bukti. Kami tidak gentar. Kami berani kerana benar," katanya.

Sementara itu, Denden yang tampil buat kali pertama bertemu pihak media di sini berkata, dia sangat gembira berada di Malaysia: "Saya sebenarnya gementar dapat bersama Search yang saya minati sejak zaman kanak-kanak. Impian saya kini jadi kenyataan.

"Saya sekarang ikut acuan yang ditetapkan mereka. Namun mereka akan bagi masa untuk saya tonjolkan identiti sendiri selepas ini. Mudah-mudahan dengan adanya konsert ini, peminat boleh terima kehadiran saya dalam Search," katanya.

Denden yang diberi tanggungjawab selaku vokalis baharu mengakui bimbang jika kemunculannya sukar diterima peminat. Menyedari isu membabitkan kumpulan ini, Denden berkata dia enggan masuk campur dan hanya mahu memberi fokus untuk membuat persembahan terbaik.

"Amy telah menyanyikan lagu-lagu Search dengan baik dan saya sendiri mengidolakan beliau sejak kecil lagi. Pastinya kerisauan saya adalah peminat tidak menerima kemunculan dalam kumpulan ini.

"Saya tidak pernah ambil kisah tentang kontroversi Search yang berlaku sebelum ini kerana itu adalah urusan mereka terdahulu dan saya hanya mahu memberi fokus untuk membuat persembahan terbaik dalam konsert nanti," jelasnya.

Search bakal membawa antara 14 hingga 17 lagu termasuk yang jarang dan tidak pernah dimainkan dalam mana-mana konsert Search sebelum ini. Antaranya petikan lagu daripada album keenam Search iaitu Rampage yang diterbitkan pada 1992.

Konsert Search Rockin' On Rooftop juga bakal menampilkan Ratu Rock, Ella sebagai penyanyi undangan. Ella juga akan berduet dengan Denden.

Peminat masih boleh mendapatkan tiket berharga RM198 dan RM298. Tiket paling murah, RM88, bagaimanapun sudah habis dijual. Tiket boleh dibeli di Search Rock Station, Kompleks Campbell. Bagi pembelian dalam talian, layari laman web www.fenomenasearch.com.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZED ZAIDI SAMBUT ANNIVERSARY KE-10: "TERIMA KASIH LAYAN KERENAH CUTE I..."

"Happy anniversary yang ke-10 tahun sayang. Semoga perkhawinan kita akan kekal ke jannah. Terima kasih kerana melahirkan tiga orang anak yang comel hadiah yang tak ternilai harganya kepada I. Masakan air tangan you juga membuatkan I tidak akan lupakan sehingga hayat I.

"Terima kasih juga kerana selama 10 tahun ini melayan kerenah cute I sampai you pun ketawa terbahak-bahak disebabkan chemistry kita cukup mengagumkan. Semoga terus beristiqamah dan menjadi pemaisuri I yang tabah dan bersabar sehingga akhir hayat.

"I love you so much," demikianlah ucapan pelakon dan Presiden Persatuan Seniman Malaysia, Zed Zaidi atau nama sebenarnya, Rozaidi Abdul Jamil, 40, yang meraikan ulang tahun perkahwinannya ke-10 bersama isteri, Natalia Mustafa Kamal semalam.

Klik untuk gambar besar

Menurut Zed, dia bersyukur kerana selama 10 tahun bersama banyak pengorbanan berharga yang dilakukan isterinya termasuk melayan kerenahnya. Zed berkongsi perkara tersebut di akaun Instagram miliknya. Menerusi entri tersebut, Zed memuatnaik foto perkahwinan mereka.

Entri tersebut mendapat perhatian pengikutnya yang mengucapkan tahniah dan selamat ulang tahun perkahwinan. Zed dan isteri mendirikan rumah tangga pada 29 April 2011. Pasangan ini dikurniakan anak lelaki, Ryan Zikri yang kini berusia 7 tahun dan juga anak kembar perempuan berusia setahun.

www.myartis.com / Sumber & foto: Astro Gempak & Instagram Zed Zaidi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RITA RUDAINI: "DAH TAK MINAT? ADA AKU KISAH ORANG MINAT AKU KE TAK..."

Pelakon Rita Rudaini sering menjadi perhatian ramai apabila berkongsi luahan atau maklumat di media sosial. Terkini, Rita memaklumkan apa sahaja perkongsiannya itu tidak melibatkan orang lain.

Dilihat lantang bersuara sejak kebelakangan ini, Rita berkata dia tidak kisah jika hilang peminat kerana baginya hidupnya bukan untuk diminati.

"Aku kongsi info kat rumah aku ja. Aku nak melalak, mengaum, mengembek ka, aku tak pergi melewaq (merayau) rumah orang. Jadi siapa yang banyak masa? Ludah jatuh atas muka sendiri nampak. Lalat kacuk.

"Dah tak minat? Ada aku kisah orang minat aku ke tak.. kau ingat aku hidup ini untuk kau minat ke? Tak mati dek keji, tak hidup dek puji," kata Rita.

Menerusi satu perkongsian lain, ibu kepada dua cahaya mata itu turut menegur mereka yang terlupa untuk cermin diri dan mula menyalahkan orang lain apabila terkena pada batang hidung sendiri.

"Masa mengutuk mengeji mengecam orang lupa nak cermin muka sendiri. Bila kena batang hidung, kata orang meroyan dan menyalak. Lalat-lalat kacuk yang tak boleh terima kebenaran, beginilah. Oh silap, sebelum ini lalat-lalat berzikir dan bermunajatlah, bukan mengecam," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HIDAP KANSER, KETULAN SEBESAR BOLA  - EMMA AKMA PERLU RM50,000 UNTUK PEMBEDAHAN

Pelakon Emma Akma baru-baru ini telah disahkan menghidap kanser pada bahagian dalam perut dan cyst pada kiri dan kanan ovarinya. Emma atau nama sebenarnya, Noorakma Yunus, 52, kini dalam proses untuk menjalani pembedahan, namun dia buntu memikirkan bagaimana hendak mendapatkan wang kira-kira RM50,000 bagi menampung kos pembedahan yang bakal dijalaninya.

"Sebenarnya sejak Ramadan lalu saya sudah rasa tak sedap badan. Rahim dan perut saya rasa panas. Setelah berjumpa beberapa doktor, semuanya memberikan jawapan berbeza. Ada yang cakap saya slip disc. Tak kurang juga yang cakap ada masalah buah pinggang.

"Akhirnya saya ke hospital kerajaan untuk kepastian. Doktor sahkan saya mempunyai ketulan kanser pada bahagian dalam perut yang saiznya sebesar bola speak. Bukan itu sahaja, terdapat ketumbuhan atau cyst pada bahagian kiri dan kanan ovari saya," katanya.

Jelasnya lagi, dia perlu menjalani pembedahan secepat mungkin dan kerana hospital kerajaan perlu fokus kepada pesakit COVID-19 yang semakin bertambah ketika ini, Emma dinasihatkan untuk menjalani pembedahan di hospital swasta.

"Disebabkan ketulan kanser semakin membesar, doktor nasihatkan saya agar melakukan pembedahan dengan kadar segera. Saya buntu dan tak tahu nak cari mana duit sebanyak itu. Iyalah, sejak pandemik COVID-19, bukan sahaja tak dapat berlakon, malah pekerjaan lain juga agak terbatas.

"Sekarang saya dijaga suami. Pergerakan saya terbatas kerana tidak boleh berdiri lama. Kadang-kadang saya perlu menggunakan kerusi roda dari bilik ke dapur. Apatah lagi apabila keluar rumah untuk mendapatkan rawatan. Memang kena guna kerusi roda. Jadi, keadaan inia gak menyukarkan saya untuk cari duit kos pembedahan.

"Kalau setakat nak makan, insya-Allah saya dan suami masih mampu. Namun untuk mendapatkan wang sebanyak RM50,000 dalam masa yang singkat agak sukar kerana saya perlu menjalani pembedahan dengan segera sebelum keadaan diri saya menjadi lebih teruk," ujarnya lagi.

Emma pada masa sama menambah, dia pada awalnya dia tidak mahu memohon bantuan secara terbuka kerana tidak mahu menyusahkan mana-mana pihak, apatah lagi dengan situasi semasa kini.

"Kalau ikutkan hati, saya tak mahu berkongsi tentang hal ini. Saya sudah reda dengan apa yang berlaku. Mungkin inilah ujian Allah buat saya untuk lebih dekat padaNya.

"Namun, disebabkan doktor memberitahu saya perlu jalani pembedahan secepat mungkin, atas nasihat kawan-kawan saya beranikan diri untuk memohon bantuan secara terbuka.

"Saya tahu ramai yang susah sekarang, tetapi saya tidak memaksa. Kalau ada yang sudi memberi sumbangan, Alhamdulillah. Andai kata saya tidak sempat melakukan pembedahan dan itu boleh menyebabkan saya 'pergi' menemuiNya, saya reda. Saya bukanlah berdoa untuk itu (meninggal dunia), tetapi saya perlu akur jika itu ketentuanNya," luahnya.

Walaupun diberitahu sakitnya itu ada kaitan dengan ilmu hitam, Emma tidak mahu terlalu memikirkannya: "Tak dinafikan, sebelum ini saya memang pernah terkena buatan orang beberapa kali. Namun untuk kali ini, saya tak mahu memikirkannya sangat. Saya tak mahu stres atau berasa sedih kerana itu tidak membantu saya.

"Saya lebih selesa untuk mendekatkan diri kepada Allah kerana itulah sebaik-baik perkara. Apa yang terjadi adalah kehendakNya. Saya yakin Allah tahu apa yang terbaik untuk saya," jelasnya lagi.

Emma yang pernah berlakon dalam drama bersiri Gerak Khas: The Finale dan Sape Dari Itali ini berharap sumbangan ikhlas orang ramai membolehkan dirinya menjalani pembedahan.

Sesiapa yang ingin menyumbang kepada Emma Akma, bolehlah salurkan melalui akaun bank Maybank 162209987311 (Noorakma Yunus).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEDIH SUAMI 'MASIH ADA SKANDAL' - DATIN RED SAH HAMIL LAGI?

Kita semua sdia maklum mengenai suami kepada Datin Red dan Adira Suhaimi iaitu Datuk Red atau nama sebenarnya Datuk Seri Adnan Abu yang sering terlibat dengan skandal meskipun sudah beristeri dua.

Tidak dapat dinafikan nama Datuk Red ini sangat dikenali di kalangan warga laman sosial kerana sikap jujurnya terhadap wanita.

Malah baru baru ini, Adira itu sendiri menyatakan bahawa suaminya itu sukakan publisiti murahan.

Namun terkini menerusi Rotikaya, pihaknya menerima perbualan yang didakwa merujuk kepada isteri pertama Datuk Red, Datin Red atau nama sebenarnya Datin Syarifah Norshafila Hassim dikhabarkan sah hamil.

Klik untuk gambar besar

Namun begitu, Datin Red dikatakan merasa sedikit sedih di atas sikap suami yang diketahui ketika ini sedang dalam usaha mencari isteri yang ketiga.

Melihat pada screenshot dipercayai di laman Facebook tersebut, individu berkenaan menyatakan bahawa isteri pertama Datuk Red ternyata terkilan dengan apa yang berlaku kini.

Apa pun, jika benar apa yang didakwa individu berkenaan, ia adalah satu berita gembira kerana pasangan ini bakal menyambut cahaya mata baru namun dalam masa yang sama, pastinya Datuk Red sebagai suami juga mengetahui tanggungjawabnya sebagai lelaki dan juga suami yang bertanggungjawab.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BERPELUANG KERJAKAN HAJI - HATTAN & NASH LUAH RASA SYUKUR

Alhamdulillah... tahniah kami ucapkan buat dua penyanyi terkenal tanah air iaitu Datuk Hattan dan Datuk Nash apabila mereka bakal mengerjakan ibadah Haji.

Difahamkan, kedua-dua penyanyi ini dijangka berangkat ke Makkah menerusi penerbangan terakhir ke Jeddah pada 24 Ogos depan.

Hattan dan Nash ketika ditemui pada sidang media 1st World Sama' Fest itu melahirkan rasa syukur dan tidak menyangka terpilih untuk menunaikan rukun Islam kelima itu pada tahun ini.

Ini kerana, kedua-dua mereka sentiasa berdoa untuk dipanggil mengerjakan ibadah itu dan peluang itu disifatkan sebagai mimpi menjadi kenyataan.

"Jika ditanya kepada sesiapa pun pilihan sama ada ingin ke London atau mengerjakan Haji, sudah tentu kita akan pilih buat Haji.

"Makkah dan Madinah adalah tempat paling dirindui dan izin-Nya, Insya-Allah dapat kami mengerjakan Haji tahun ini dan ia adalah impian saya," kata Nash.

Klik untuk gambar besar

Dalam pada itu, Nash berkata, seperti kebanyakan jemaah lain, dia berharap pemergiannya nanti dipermudahkan dan dapat melakukan ibadah dengan sempurna.

"Walaupun pasang impian hendak buat Haji tetapi memang saya tak rancang akan pergi tahun ini dan ini adalah perancangan daripada Allah.

"Insya-Allah pengalaman melakukan Umrah dua kali sebelum ini diharap dapat membantu melancarkan ibadah Haji nanti namun saya tetap akan menghadiri kursus," jelasnya.

Sementara itu, Hattan pula memberitahu dia sanggup menolak tawaran mengadakan persembahan pada acara penutup Sukan Sea 2017 kerana tidak mahu terlepas peluang untuk mengerjakan ibadah Haji.

"Saya dapat perkhabaran nama terpilih untuk buat Haji sebelum bulan Ramadan dan ia berita paling menggembirakan!

"Malah saya sanggup tolak tawaran mengadakan persembahan di Sukan Sea dan pada tahap ini tiada yang lebih penting daripada mengerjakan Haji.

"Ia bukan peluang yang datang begitu sahaja sebaliknya kalau tidak diizinkan Allah ia tidak akan berlaku. Sudah terlalu lama saya simpan hasrat dan Alhamdulillah impian saya menjadi kenyataan," ujarnya.

Nash dan Hattan memberitahu pemergian mereka ke Tanah Suci tidak ditemani ahli keluarga.

Mereka turut mengambil kesempatan memohon maaf kepada semua kaum keluarga, peminat dan semua kenalan sekiranya ada kesalahan pernah dilakukannya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


5 GAMBAR - AKSI MARSHANDA DENGAN JUMPSUIT PENDEK

Gaya dan penampilan terkini pelakon sinetron Indonesia yang satu ketika dulu pernah popular di negara kita iaitu Marshanda. Gambar dirakam ketika dia Hadir di sebuah bazar memakai jumpsuit pendek.

Untuk info, pelakon ini telah bercerai dengan Ben Kasyafani pada penhujung 2014 dan hak penjagaan anak telah diberikan pada bekas suaminya.

Klik gambar untuk size besar

Sumber: DetikHot

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TAYANG 'BABY BUMP' - MIERA LEYANA DEDAH MENGIDAM BUAH-BUAHAN IMPORT

"Saya suka buah-buahan unik seperti strawberi Jepun yang besar-besar, epal tenis dan buah-buahan import yang harganya memang tak masuk akal," itulah kata-kata pelakon Miera Leyana yang memberitahu dia ada mengidam makanan yang sukar diperolehi seperti buah-buahan import yang dijual dengan harga agak mahal.

Usia kandungan kini sudah mencecah tujuh bulan, Miera berkongsikan dia tidak mengalami sebarang alahan. Miera turut meluahkan rasa syukur pengalaman hamil anak pertama dipermudahkan, namun suaminya lebih risau berbanding dirinya.

"Alhamdulillah, saya tidak mengalami sebarang alahan atau muntah-muntah. Sepanjang proses kehamilan ini, semuanya dipermudahkan. Suami pun banyak membantu saya. Berbanding saya sendiri, dia nampaknya lebih risau, terutamanya dalam soal pemakanan saya,” katanya.

Klik untuk gambar besar

Dalam pada itu, ditanya mengenai jantina anak, Miera berkata dia dan suami memilih untuk menantikan kejutan pada hari bersalin nanti dijangka Mei depan.

"Setakat ini, saya dan suami tak nak tahu lagi jantina bayi sehingga hari kelahiran. Kami nak rasa kejutan bila dapat tahu di hospital nanti. Apa pun jantina bayi kami, kami sangat bersyukur kerana dikurniakan rezeki dengan agak cepat," ujarnya.

Untuk makluman, Miera mendirikan rumah tangga dengan Rosland Othman yang juga seorang ahli perniagaan pada Julai tahun lalu selepas berkenalan pada 2016.

www.myartis.com / Sumber & foto: Harian Metro & Instagram Miera Leyana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKINAH TAPIS PENGIKUT, TAK TERIMA LELAKI: "KERJA SAYA JUAL BADAN, TUNJUK OTOT KENA TUNJUK AURAT"

"Saya akan tapis permintaan ya. Kalau laki (lelaki) saya tak terima. Kerja saya jual badan, nak tunjuk satu persatu otot memang kena tunjuk aurat. Kalau nak buat permintaan juga jangan menilai. Kalau nak ilmu sila ikut," itulah kata pelakon Sharifah Sakinah yang enggan menerima permintaan menjadi rakan oleh kaum lelaki.

Hantaran dan kenyataan Sakinah atau nama sebenarnya, Sharifah Nurul Sakinah Syed Abu Bakar Al-Khaired, 32, di laman Instagran itu mendapat lebih 8,000 tanda suka. Tidak ketinggalan ia turut mendapat sokongan daripada kakaknya, Sharifah Shahirah serta rakan artis seperti Nad Zainal.

Terdahulu, Sakinah teruk dikecam warganet selepas memuat naik gambarnya menayangkan aurat apabila berpakaian seksi dan memuat naik gambar mencolok mata di media sosial.

Dia berbuat demikian sebaik selesai menghabiskan senaman. Antara foto yang pernah dipamerkan Sakinah adalah memakai pakaian senaman (sport bra) berwarna hitam dengan gaya 'manja' yang kurang disenangi pengikutnya. Ia sekaligus mengundang mereka meninggalkan komen berbaur kecaman pada hantaran pelakon itu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INI KATA JOHAN BILA DIDAKWA TERIMA BAYARAN SEHINGGA MENCECAH RM500,000 DI HOT FM

"Soal bayaran saya 'no comment'. Saya bekerja untuk duit, untuk anak bini saya. Sebelum ini bekerja sendiri, apabila mati saya tak tinggalkan apa-apa, cuma tinggalkan tanah perkuburan saja. Jadi, saya memang bekerja untuk duit.

"Saya memang akan pastikan orang bila dah bayar saya, berbaloi dengan hasil kerja saya. Sebab itu saya tak peduli, saya datang dengan 'barang' (pengalaman dan pengetahuan) saya, kita buat ini, buat itu.

"Minta maaf cakap, saya agak tegas dengan AG dan Fafau (Fara Fauzana)," tutur pelawak dan penyampai radio, Johan yang tidak memberi komen apabila ditanya mengenai bayaran diterima didakwa mencecah RM500,000 untuk berhijrah ke stesen radio Hot FM.

Johan bagaimanapun mengaku dia bekerja untuk mendapatkan duit demi isteri dan anak-anaknya. Hampir 11 tahun berkhidmat di radio Era, Johan berkata dia tahu bagaimana pun menjadikan perbualan lebih menarik dalam masa sama menarik pendengar.

Klik untuk gambar besar

"Saya pelawak, saya faham macam mana perbualan itu nak bagi menarik. Di mana nak 'punch line', siapa nak bawa 'story' itu, perkara ini saya bentangkan kepada mereka. Mereka adalah penyampai radio, saya satukan sebagai pelawak dengan penyampai radio supaya ia tak bertindih dan ia berjalan lancar," ujarnya.

Dalam pada itu, Johan atau nama sebenarnya Mohd Yazid Lim Mohamad Aziz berkata, dia menerima tawaran berhijrah itu kerana mahu menjadikan Hot FM stesen radio nombor satu.

"Saya tamat kontrak dengan stesen radio lama pada 30 Jun lalu. Ketika itu saya merancang untuk berehat dahulu dan fokus pada perniagaan dan menguruskan anak-anak.

"Namun, selepas menerima tawaran daripada Hot FM selain mengenangkan hubungan baik yang terjalin antara saya dengan 'boss' (Ketua Pegawai Eksekutif Media Prima Audio, Nazri Noran yang mana pernah menjadi majikan saya dulu serta beberapa peluang lain, itu saya terima," jelasnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 TAHUN RAPAT - ALIF HADI AKUI CEMBURU BILA LELAKI MINTA NO ZIZI

"Sebenarnya saya dan Zizi sudah berkawan rapat sejak tujuh tahun lalu dan sehingga kini kami masih lagi mengenali hati budi masing-masing. Sepanjang perkenalan kami, ada saja waktu yang saya rasa cemburu. Lagi-lagi bila ada lelaki terutama artis dan orang ternama minta nombor telefon dia. Sedangkan waktu itu saya ada dengan dia.

"Tapi sebabkan tidak semua orang mengetahui hubungan kami, jadi saya terpaksa berdiam diri saja," demikianlah jelas pelakon Alif Hadi, 32, yang mendedahkan dia dan penyanyi Zizi Kirana menjalinkan hubungan yang sangat rapat sejak tujuh tahun lalu dan mengakui berasa cemburu apabila ada lelaki terutama golongan artis dan ternama meminta nombor telefon Zizi.

Sebelum ini, Zizi pernah menafikan dakwaan dan gosip mengatakan dia sedang hangat bercinta dengan Alif namun akui mereka berkawan rapat. Dalam pada itu, pelakon drama 'Adam Chempaka' ini memberitahu dia tidak kisah mengenai persepsi orang luar terhadap penampilan seksi Zizi.

Klik untuk gambar besar

Alif berkata dia sendiri suka melihat Zizi seksi dan terima penyanyi lagu Boleh Jalan itu seadaanya: "Saya rasa, semua lelaki suka melihat wanita seksi, begitu juga saya. Bagi saya, tak ada masalah pun dengan penampilan Zizi itu.

"Lebih baik saya pandang dia daripada saya pandang perempuan seksi lain. Saya tak kisah pun orang nak cakap fasal dia. Saya kenal hati dan diri dia. Insya-Allah saya tidak menolak jika kami ada jodoh. Mak saya pun dah tanya-tanya ini," ujarnya.

www.myartis.com / Sumber & foto: mStar, Instagram Alif Hadi & Zizi Kirana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKAN KAHWIN UNTUK SAKIT" - MAS IDAYU AKUI BOLEH HAMIL, TAPI ENGGAN AMBIL RISIKO

"Dari dulu lagi saya nak anak lelaki dan saya sukakan kanak-kanak. Namun, di usia sekarang ini saya perlu elakkan daripada terdedah dengan risiko yang boleh membahayakan diri.

"Bukan peluang (hamil) itu tiada, tapi saya sedikit menghalang supaya saya kekal sihat. Lagipun saya kahwin ini untuk gembira, bahagia serta saling menjaga antara satu sama lain. Bukan kahwin untuk sakit.

"Alhamdulillah suami pun faham dan dia sendiri mengaku jika saya hamil akan membahayakan diri saya," kata penyanyi dangdut, Mas Idayu yang cuba untuk mengelak hamil memandangkan usianya sudah mencecah 50 tahun, meskipun berpeluang menimang zuriat.

Akui Mas Idayu, dia masih subur, namun enggan mengambil sebarang risiko yang boleh membahayakan kesihatannya. Ini kerana menurut Mas Idayu, dia tidak pernah menolak rezeki Allah, namun jika perkara itu boleh dirancang dia sebolehnya enggan hamil.

Klik untuk gambar besar

"Bayangkan kalau saya dikurniakan anak, dengan usia yang semakin bertambah dan tua serta risiko lain yang perlu saya hadap. Macam mana saya nak jaga anak. Kalau saya tiada macam mana? Banyak faktor yang kami berdua fikir, tapi kami tak pernah menolak rezeki Allah," ujarnya.

Pada 16 September lalu, Mas Idayu bernikah kali kedua dengan Penerbit Eksekutif TV3, Muhammad Sufian Che Isa, 51, yang mendapat tajaan majlis perkahwinan daripada beberapa pihak bernilai RM7 juta sekali gus digelar 'wedding of the year'.

Sebelum ini, Mas Idayu pernah mendirikan rumah tangga dengan pelakon Aman Graseka pada 1997 tetapi bercerai pada 2006. Hasil perkahwinan itu, mereka dikurniakan anak perempuan, Nur Dayini Ashiqah, 25.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::